7.1 Emilia, bere bizikidearen heriotza\n7.2 1982ko garaipena\n7.3 Internazional Sozialistaren Presidentzia\n7.4 Alderdia-gobernua-gizartea harremana\n7.5 Alderdiaren eta Sindikatuaren arteko gatazka\n7.6 Konpromisoaren errekonozimendua\n7.7 Sozialismoa: "Zibilizazio-modu bat"\n7.8 "Adiskide bat joan zaigu"\n92 urte zituela utzi zuen idatzita Ramon Rubialek nola ulertzen zuen berak sozialismoa. "Zibilizazio-modu bat" titulua eman zion.\n"Nik ez dut esan nahi Espainiako Alderdi Sozialista jadanik lortuta eta perfekzionatuta dagoen eta gainditzerik ez dagoen errealitate bat denik.Alderantziz baizik:Alderdi Sozialista etengabe ari da garatzen, eta etengabe aritu behar du garatzen, gainera, gero eta urrunago kokatu behar dugun jomuga baterantz, gaur egun susmatu ere ezin ditugun perfekzioen bila.Horregatik daude bere programan hainbat maila:une jakin bateko gutxienekoa, biharko nahi dugun tartekoa eta etorkizunera begira eskuratzeko moduko ideal gisa beti nahi izango dugun gehienezkoa.\nAlderdi Sozialista errealitate bat da.Hor egongo da langileak dauden bitartean.Eta langileak beti izango dira lurrak eztanda egin arte edo hemen eta han bonba atomikoak, hidrogenozko bonbak edo megatoi bidez lehertzeko ahalmena duen beste edozein gairekin egindakoak fabrikatzen dituztenen esku doilorraren eraginez desagertzen den arte.\nAlderdi Sozialista ez da ideia bat, elkar ulertzeko kontzeptu bat, sistema bat, programa bat edo alderdi politiko bat bakarrik.Hori guztia eta, gainera, askoz ere gehiago da. Errealitate bat da eta zibilizazio-modu bat da.\nKatedrako sozialistek sozialismoaren kontzeptua definitu baino askoz ere lehenagotik, Carlos Marxek programa bihurtu eta 1848an Manifestu Komunistan gauzatu aurretik, sozialismoa existitzen zen. Langilea bere herriko etxean egiten zuen eskulangintzatik atera eta lantegira eraman eta bertan ugazabek baino ez dakiten moduan esplotatu zutenetik dago sortuta sozialismo modernoa.Nik uste dut ez dugula gezurrezko tesia onartu behar, hau da, sozialismoa arlo politikoa dela eta sindikatua arlo soziala; eta are gutxiago hura zerebroa dela eta hau muskulua.Filosofian iraungita dago arrazionalaren eta arrazionala ez denaren artean erabateko zatiketa egiten duen guztia.Alde horretatik, arrazoi zuen Julian Besteirok behin Gorte Konstituziogileetako Presidentziatik aldarrikatu zuenean sozialismoa eta sindikalismoa bereiztezinak direla, lehen aipatu dudan zibilizazio-modu hori den osotasun handi batean elkar gurutzatzen eta inplikatzen diren elementuak direla.\nAlderdi Sozialista langile batek tresna primitiboa hartu zuenetik eta beste gizon batek bere kidekoaren lana esplotatu nahi izan zuenetik existitzen da.\nSozialismoaren errealitatea dago langilea –intelektuala ala eskulangilea– erreala delako, esplotatzailea erreala delako eta sindikatua erreala delako, eta hari indar kolektiboa eta esplotazioa indargabetzeko bidea ematen dio.\nOna eta erabat guragarria da, gainera, pentsaera sozialista, programa bat, ideia bat edo kontzeptu bat izatea eta intelektual sozialistak horretan aritu izana.Errealitate sozialista hala sortuta dago, hala perfekzionatuta eta, batez ere, aurrerapenaren ezinbesteko eragile bihurtu da.Sozialismoarentzat ez da nahikoa gizakia ahitu arte lanean ez aritzea lortu izana, ez da nahikoa eguneroko ogia lortu izana; sozialismoak hori baino askoz ere gehiago nahi du eta eskuratzeko eskubide osoa du.Aukera-berdintasuna lortzeko formula sozialista aurrerapen-sistemarik justuena da.\nFormulatutako idealaren bidez lortu nahi diren errealitateetan gobernuak herriarena eta herriarentzat izan behar du.Prozedura horrekin demokrazia definitu berria dugu.\nDemokrazia da Estatuak ahalik eta gutxien esku hartzea gizabanakoaren existentzian, baldin eta orainaz bakarrik aritu nahi badugu.\nAlderdi kontserbadore askok uko egin diote bere tituluari eta bere burua demokratatzat dute; baina laster geratzen da agerian iruzurra langilearen kaltetan eta klase dominatzaileen mesedetan (ugazaba, kapitalista eta eliza) jarduten ikusten direnean.Ez da nahikoa batek ez dagokion izena hartzea.Erregistro Zibilean askori jartzen zaie Aingeru izena eta berez erabateko deabruak dira.\nEspainiarrok urte askotan bizi izan gara legerik gabe.Legearen barruan bizi nahi dugu, hain zuzen ere, aginte zilegidun pentsaeran oinarritzen ez den legea ez datorrelako bat bere administratzaileen apetarekin.Herrialde zibilizatu bakar batean ez da gaur egun arau ahaltsuak gogoko duena, herriaren borondatearen gehiengoak aldarrikatzen duen araua baizik.Erabakita dugu lege hori izango dela aginduko duena.Legeekin iraultza handiak egin daitezke eta, batez ere, indarkeriarekin baino iraultza sakonagoa egin daiteke.Indarkeria substantziala berez ez da iraultzailea, ez da finalista; indarra, koakzioa, tortura eta heriotza baino ez da.Gaur espirituaren sakontasuna aztertzen duten psikologo handiek erakutsi digute biolentoak psikikoki anormalak direla; bere programak indarkeriaren zeinua eramatekotan ideario politiko batetik bestera dabiltzan psikopata gizarajoak baino ez direla.\nPablo Iglesiasek ere, Espainiako Alderdi Sozialistaren sortzaileak, garai hartan garaipen sindikalak lortzeko langileek baliatzen zuten errebolberra baino nahiago izan zituen goldea eta inprentako kutxa. Eskuetatik kendu egin zizkien arma hiltzaileak, eta bere lekuan lege sindikalaren taulak jarri zizkien:langilearen eskubideak.\nEspainiako sozialistok, beraz, demokratak eta lege zaleak gara, ez baikara herriaren erabakiaren beldur eta ondo asko baitakigu aurrerapen-ideien arkitektuak izaten borondate orokorrak aldarrikatutako legearen babesean".


Kafe-katilu zoragarri bat gozatzeko 5 arau - La Casa del Café\ncafe 17 de ekaina de 2021 Kafeari buruzko berezitasunak Leave a comment\n1.- Kafearen kalitatea\nEzin da kafe-katilu zoragarri bat dastatu kalitate bikaineko kafe batetik abiatu gabe. Kafe merke gehienek jatorri ezberdineko eta kalitate desberdinetako aleak nahasten dituzte. Oso garrantzitsua da aukeraketa onenaren eta txigorketa bikain baten ondoriozko kafe bat izatea, hala nola La Casa del Café markakoa adibidez.\nKafearen freskura bermatzeko, oso garrantzitsua da oxigenotik, argitik, berotik eta hezetasunetik babestea. Leku lehor eta fresko batean gorde behar da, hozkailuan adibidez, baina beti ontzi hermetiko batean, beste produktu batzuen zaporeak eta usainak xurgatu ez ditzan.\nKafea txigortu ondoren, airearekiko esposizioaren ondorioz bere freskura galtzen du pixkanaka. Kafe ehoaren kasuan, airearekiko esposizioa handiagoa da, eta, beraz, alea baino azkarrago hondatzen da. Horregatik, kafe ehoa erosten bada, oso garrantzitsua da hutsean enbasatua egotea. Ireki ondoren 15 egun baino lehen kontsumitu behar dugu.\nDenek dakigu kafeak aleetan hobeto kontserbatze duela zaporea eta aroma. Eta, era berean, hobe zenbat eta denbora gutxiago igaro txigortu denetik. Horregatik, kafea prestatu behar den unera arte ez ehotzea gomendatzen da, bere aroma ahalik eta gehien gordetze aldera. Ehotze-prozesua funtsezkoa da kafearen kalitatearentzat. Horregatik, garrantzitsua da jakitea kafea prestatzeko metodo bakoitzak ehotze ezberdin bat behar duela.\nPrestatzeko metodoa Ehotze motao Ateratzea Ehotzea (errota hortzekin)\nEspres makina Oso fina 20-25 segundo 20 segundo\nKafegailu italiarra Fina 1-4 minutu 12-15 segundo\nIragazkiko kafegailua Ertaina 4-6 minutu 8-10 segundo\nEnboleko kafegailua Lodia 4-6 minutu 6 segundo\nKafe on bat prestatzeko, funtsezkoa da kafearen eta uraren proportzioa egokia izatea. Gure gomendioa da 10 gramo kafe 180 mililitro ur bakoitzeko. Horrela, zapore biziegia duela uste baduzu, ur bero pixka bat gehitu diezaiokezu jada egindako kafeari.\nUr-bolumena Kafe-katiluak Kafea (g) Kafe-bolumena\n125 ml 1 7 15ml\n1 L 8 56 120ml\nKafe-katilu baten % 98 ura da. Horregatik da hain garrantzitsua ezpurutasunik gabeko ura erabiltzea. Gomendagarriena ur naturala da; hala ere, hozkailukoa ere izan daiteke, betiere kare gehiegi ez baldin badu. Beste aukera on bat izan daiteke txorrotako ura erabiltzea, arazte-pitxer batean iragazita.\nTenperaturari dagokionez, kafea ateratzeko prozesua optimizatzeko onena da 85-95 gradu zentigradora egitea, hau da, irakiten hasi aurretik.\nKafearen prestakuntzan, adituek inoiz ahazten ez dituzten bi oinarrizko arau daude:\nAromak eta zaporeak ateratzeko prozesua ez da ahitu behar. Horregatik, kafearen prestakuntzan zehar, ez da erabili behar likidoa egosten duen metodorik.\nKafea hoztu ondoren ez da inoiz berriro berotu behar. Hartuko den unean bertan prestatu behar da.


Bertsoa aldatu zuen saioa | Bizigiro | Berria\nBertsoa aldatu zuen saioa\n'Hitzetik Hortzera' saioak 30 urte bete ditu bertsolaritza nola garatu den erakusten. Baina telebistak berak bertsoari nola eragin dion azaldu du Felix Irazustabarrena sustatzaileak.\nHitzetik Hortzera saioa egiten duen taldea. Irazustabarrena, eserita, ezkerretik hirugarrena da. EITB Tamaina handiagoan ikusi\nKamera bakarrarekin aritzen ginen, eta bertsoak grabatzeari noiz utzi erabaki behar izaten genuen, txaloak grabatzeko». Hala kontatu du Felix Irazustabarrena Bertsozale Elkarteko Hedapen taldeko arduradunak. 30 urte bete ditu aurten Hitzetik Hortzera saioak, eta hura hasieratik ezagutu du sustatzaileak.\n1988ko abenduan izan zuen estreinako saioa Hitzetik Hortzera-k, Irazustabarrenak kontatu duenez. Tartean zebilen bera, baina, beste lan batzuk zituenez, ez zen buru-belarri sartu hiru bat urte pasatu arte. Orduan hasi zen asteburuero bertso ekitaldietara joaten, Joxerra Garzia saioaren orduko zuzendariak kameraria gidatzeko eskatu baitzion, eta hurrengo egunean bertso aukeraketa egiteko.\nOso desberdina zen hasiera hura. Hilean saio bat egiten zuten, eta baliabideak oso mugatuak ziren. «Orain, kamera gehiago erabiltzen ditugu, eta gehiago saiatzen gara giroa eta entzuleak islatzen», esan du Irazustabarrenak.\nEdonola ere, Irazustabarrenak azaldu du bertso saioak, ordukoak eta gaurkoak, antzekoak direla. Orain, erreportajeak, bertso saio musikatuak, elkarrizketak eta bestelakoak lantzen dituzte, eta urtez urte joan dira formatua aldatzen, baina lehengaia bera da. «Plazan dagoenaren isla izatea izan da Hitzetik Hortzera-ren funtsa, eta hori ahal den ondoen pantailara eramatea».\nKeinuak eta aurpegiak\nHiru hamarkada belaunaldi oso bat da, eta Hitzetik Hortzera epe horretan bertsolaritzan gertaturiko aldaketen lekuko eta erregistroa izan da, aldi berean. Esaterako, emakumeak bertsoaren plazan agertu izana jaso du saioak, Irazustabarrenak kontatu duenez.\n1980ko hamarkadan bertso saioen eztanda moduko bat gertatu zen, eta, Irazustabarrenaren arabera, Hitzetik Hortzera-k berak ere izan zuen eragina horretan: «Bi-hiru urtean, burrunba handia hartu zuen: bertso saio oso jendetsuak eta jaialdi handiak egiten ziren». Orain, ordea, bertso saio gehiago egiten dira, horren jendetsuak ez badira ere, Bertsozale Elkarteko kidearen arabera. Saioak «zabalkunde handia» eman zion bertsolaritzari, eta hitz neurtuaren artea herritarrengana eramateko «funtsezko tresna» izan da urteotan.\nSaioak ere aldaketa ekarri du bertsolarien oholtza gaineko jardunean. Ahotsez gain telebistarako irudiak grabatzen hasi zirenean, bertsoa emateko modua aldatu egin zen. Izan ere, plazako entzuleek bertsolaria behetik eta urrutiagotik ikusten bazuten ere, telebistak haien aurpegiaren gertuko planoak erakusten zituen. «Bertsoari keinuekin eta aurpegiarekin lagundu behar zitzaiola ikusi zuten bertsolariek».\nBertsozale belaunaldi berriei begira ere jarri behar izan du saioak azken boladan. Izan ere, aurten Eider Perez hasi da aurkezle gisa, eta saioa baino gazteagoa da. «Jakin-mina dut duela 30 urteko irudiekin», esan du berriki. Hitzetik Hortzera duela 30 urteko bertso saioak ere erakusten hasi da abendu honetan, gazteen jakin-min horri erantzuteko, eta urteurrena ospatzeko.\nHorrez gain, sasoi honetan «bertsolaritzaren ekosistema osoa» biltzen saiatzen ari dira, Eneritz Urkola saioko zuzendariak irailean azaldu zuenez. Horretarako, lau laguneko gidoilari taldea du saioak, eta bi irudigilerekin dabiltza, bertsoaren munduaren erretratua osatzeko.\nBertsozaleen Elkartea ETBrekin lankidetzan aritzen da, baina berak egiten du saioaren diseinua eta ekoizpena. «Bertso saioari, zelofanean bildu, eta kolore pixka bat eman nahi diogu», esan du Irazustabarrenak. Telebistarako produktu guztiek dituzten erronka berak dauzkate: Internetek ematen dituen aukerak, saioak nahieran ikusteko jartzeko lana tartean. Nolakoa izango dira bertsolaritza eta Hitzetik Hortzera 30 urte barru? «Pausoka aldatuz joango da, eta saioa harekin batera aldatuko da», esan du Irazustabarrenak.


Informazio erabilgarria - Nortegas Energía Distribucion Informazio erabilgarria - Nortegas Energía Distribucion\nGNLko instalazioen kontratuak\n949/2001 Errege Dekretuan xedatzen da sarbide-eskubidea duten subjektuek sinatu ahal izango dituztela errege-dekretuan araututakoez bestelako zerbitzu edo baldintzak dituzten zerbitzu eta instalazioak erabiltzeko kontratuak, eta kontratu horiek alderdien artean askatasunez adostuko direla.\nZerbitzu horiek interesa duten subjektu guztiei eskainiko zaizkie, baldintza garden eta objektiboetan eta bereizkeriarik egin gabe. Ildo horretan, zerbitzu horietakoren bat eskaintzen duten enpresa banatzaileek beren web-orrian argitaratu beharko dituzte, eguneratuta, zerbitzu horietako bakoitzean dituzten prezioak eta baldintzak.\nGNLko (gas natural likidotuko) instalazio sateliteetara garraiatzeko zerbitzuak emateko kontratua.\nGNLko instalazioak, NED ESPAÑA DISTRIBUCION GAS SAU\nGNLko instalazioak, NORTEGAS ENERGIA DISTRIBUCIÓN SAU\nGNLa errepidez garraiatzeko zerbitzuaren prezioak 2019rako\nOndoren, dokumentuak pdf formatuan deskarga ditzakezu:\nCEI-870-5-101 protokoloaren definizioa\nInstalazio-araudia , eskuratu nahi baduzu, eskatu Bezeroarentzako Arretarako Zerbitzuan.\nAsturiasko, Kantabriako eta Euskadiko Autonomia Erkidegoetako Erakundeak:


E-makume batzuk | EIBZko liburutegia\nAspalditik, neskak Informatikara gerturatzeko zailtasunak aztertzen eta ekiditen saiatzen gabiltza UPV/EHUko e-makumeak taldean (web-orria eta bloga) eta esana genuen, agian bidea izan zitekeela adieraztea ezetz, hau ez dela neskentzako tokia, agian horrela piztuko genukeen jakin-mina?\nTira bada, arazoa existitu existitzen da, bai ingeniaritzatan eta baita irakasle-ikasketetan ere. Bigarren kasuari dagokionez, txosten honetan azaltzen dira hainbat arrazoi irakasle-ikasketetan gizonezko gehiagoren beharra justifikatzeko, adibidez, gizonezkoak ere izan behar dutela gure txikienen erreferentzia eta horrela, parekidetasunean hezita errazagoa egingo baitzaie haiei ere hezkidetza eredua barneratzea.\nNi ez naiz ordea ez maisua, ez pedagogoa. Informatikaria naiz, eta nesken falta da egunero gure ikasgeletan ikusten dudana. Bideoaren komentarioetan ere esaten da neskek ingeniaritzak ikasten ez badituzte gustuko ez dituztelako dela eta utz ditzagula bakean. Zoritxarrez ekuazioa askoz konplikatuagoa da. Batzuek ez dituzte atsegingo, beste batzuek aukeraketa egiterakoan ez dute ulertuko bertan zer egiten den eta horregatik baztertuko dituzte ikasketa horiek, beste batzuek ez dituzte estereotipo batzuk atsegingo, beste batzuk adore falta izango dute ingurukoen artean ez dagoelako ongi ikusita. Hori agertzen da bideoan bi aiten arteko elkarrizketan, baina amak, edo lagunak izan zitezkeen berdin berdin. Horiek edo beste batzuk izan daitezke arrazoiak, batzuk erabat zilegiak, baina beste batzuk erradikatzen saiatu beharko ginatekeenak.\nEz da erraza aurrean daukagun erronka, eta gizartean dagoen gai bat den neurrian edozer gauza egiten dugula beti izango da kritikagarria, baina ez dugu saiakeran etsiko. Izan ere, magisteritzan hezkidetza bultzatzeko gizonezkoen presentzia garrantzitsua bada, ingeniaritzatan garatzen diren tresnak parekideagoak izan daitezen ere beharrezkoak dira emakumeak. Irakurri bestela MINECOk (Ministerio de economía y empresa) argiratutako “Libro Blanco de las mujeres en el ámbito tenológico”.Bertan hainbat ikerketaren berri ematen da zeinetan ikusten den gaur egun erabakiak hartzeko erabili diren hainbat algoritmok ez dituztela emakumeen egoerak kontuan hartu edo kaltegarriak izan direla hauentzako. Hori ekiditeko modu bakarra, algoritmo horiek diseinatzen, emaitzak aztertzen, eta abar emakume gehiago egotea da.\nKategoria D eredua, DBH 3. eta 4. mailak, Etika eta Filosofia, Euskara, Gizartea, Hipertestua, Iritzi testua, Iritzia, Sarean.eus, Tutoretza, etiketak Edurne Larraza, EHU, Emakumeak, Ikasketak by liburutegia. Gorde lotura.


Bezeroaren Asebetetze Inkestak - Asebetetze azterketa\nBezeroaren Asebetetze Inkestak\nGUREAK MARKETING-EN BEZEROAREKIN INPLIKATU ETA BERAREKIN ELKARLANEAN ARITZEN GARA\nJarritako helburuak barneratzen ditugu eta horien lorpenean inplikatzen gara, estrategien jarraipenerako KPIs programaren barneko prozesu guztiak diseinatuz. Horretarako, informazioa ezagutza bihurtzen duen eta jarritako helburuak ahalik eta zuzenen lortzeko lan egiten duen talde espezializatua dugu.\nMarka eta bezeroen arteko harremana neurtzeko asebetetze inkestak egiteko aukera eskaintzen dugu. Informazio hau gure ezagutzarekin osatzen dugu, gure bezeroen eskura jartzeko, erabakiak hartzeko balio diezaien.\nIkerketa baten fase guztiak egiten ditugu eta hainbat tresna multikanal ditugu horren lanketarako: telefonoa, webguneak, online inkestak, aurrez aurreko inkestak, posta bidezko inkestak, sare sozialetako inkestak, etab. Disziplina desberdinak integratzen ditugu lagina osatu arte. Horrez gain, elkarrizketa sakonak, eztabaida taldeak eta Mistery Shoppingeko teknika kualitatiboak ere egiten ditugu.\nProiektu bateko fase guztietan, kalitate kontrolak ezartzen dira bezeroari zerbitzu profesionala ziurtatzeko:\nIkerketa proiektuaren definizioa\nDatuen tratamendua eta kodifikazioa\nGureak Merketing-en Komunikazio, Marketing eta komerzializazio zerbitzuei lotutako irtenbide gama zabala ematen dugu:\nKontzeptu eta produktu testak\nAurre eta ondorengo komunikazio testa\nOspe, erabilgarritasun, asebetetze eta geomarketinari buruzko merkatu ikerketak\nPLV eragingarritasun ikerketak\nIkuspegi komertzialaren testa\nMarka ospea eta entzute zerbitzuak: lehiakortasuna eta azken gomendioak\nMARKA ETA BEZEROEN ARTEKO HARREMANA NEURTZEKO ASEBETETZE IKERKETAK ESKAINTZEN DITUGU


< Irudiaren boterea | Gure hildako guztiak >\nData eta lekua: Lugaritz Kultur Gunea, 2015-06-14. Autorea: Arantxa Iturbe. Zuzendaritza: Anartz Zuazua. Antzezleak: Joseba Apaolaza, Asier Hormaza, Asier Sota.\nJakin min ia antropologiko batetik abiatuta, baina begiratu komiko batez, futbolaren zirrikituetan barneratu da Arantxa Iturbe obra honetan —tira, futbolaren dimentsio erraldoiaren parte txiki batean, beharrez—; alegia, helduen jokaera umeen futbolari dagokionez.\nKoadrila bereko bi gizon juzgatzen diren epaiketa batean hasten da asuntoa, tragedia horretara ailegatzeko gertatutakoak denborazko jauzien bidez kontatzen direlarik. Emanaldiak barra-barra ditu umorea eta erritmoa, aktoreek daukaten esketx eskarmentua antzerki formaturako egokiro baliatuta. Hamabost bat pertsonaiei bizitza emateko lan bikaina egiten dute hirurek, kantitatez eta kalitatez: pintzelada txikiekin margotuta badaude ere, tankera ederrekoak dira sortzen dituzten arketipoak, zeinak bereziki ezagunak egingo zaizkien txikitan futbolean ibilitakoei.\nHori bai, obrak aurrera egin ahala, berehala ohartzen gara beste gai bat azaleratzen dela, lehendabizikoaren ezinbesteko erregai bezala: hain zuzen ere, arren arteko lehiakortasun primarioa. Hala, futbolaren faunari buruzko erradiografia gizonkeria-tipologien zerrendaketa zorrotza bihurtzen da. Neuri behintzat argi geratu zait irabazteko premia zoroan jendeak iparra galtzen duenean, futbola, berez, gutxienekoa dela. Testosteronaren txotxongilo ganorabakoek berdin-berdin gurtuko lituzkete bestelako kirol, jolas edo zirku-jarduerak, potroen tamaina neurtzeko aproposak balira.\nBeraz, publikoan barre algarak eragiteaz gain, esan beharra dago obra honek ez duela alferrik galtzen kritika plazaratu eta gogoeta eragiteko beta; izan ere, erakusten diren gizarte-dinamiketan norberak daukan ardurari deiturik bukatzen da lan borobil hau.


Ezker Iraultzailea - Iraultza eta kontrairaultza Grezian. Langileek boterea hartu behar dute hondamendiarekin bukatzeko\nSei urteko kolapso ekonomikoaren eta murrizketa basatien ondoren, klase agintari greziarra ez da gai izan gizartea ildo sozialistetan eraldatzeko aukera mahai gainean jarri duen langile klasearen erantzun sozial gero eta zabalago eta erradikalagoa suntsitu, desmoralizatu eta geldiarazteko. Biztanleriaren zati handi batek ondorioztatu du kapital finantzieroaren dominaziopean etorkizunerako aurreikuspen bakarra gaur egun greziar gizartean ikusten den basakeria hedatzea dela, eta ez daude prest hori onartzeko. Hain zuzen ere, herrialdea egoera aurreiraultzailea ari da bizitzen. Nahiz eta murrizketen eragin sozialak dramatikoak izan, burgesia maniobra politiko ugari egin krisian dagoen sistema egonkortzeko, estatuak errepresioa gero eta maizago eta intentsuago erabili eta Egunsenti Urrekarako banda faxisten erasoak jasan, erresistentzia heroikoa ari dira eramaten aurrera.


Gobernuak enpresetan diruz lagundutako praktikak deitu ditu. Noticias de Gipuzkoa\nGobernuak enpresetan diruz lagundutako praktikak deitu ditu\nIkasleek harreman zuzena izango dute hirigintza-arloko lan-jarduerarekin\nD.D. - 2017(e)ko abuztuaren 8a, asteartea - 10:59etan eguneratua\nGobernuak enpresetan diruz lagundutako praktikak deitu ditu, IVAP-ek hirigintzaren inguruan duen prestakuntza ikastaroko ikasleentzat. (Irekia)\nBILBO. Praktika horiek –300 orduko iraupena izango dute eta 2017. urteko azken hiruhilekoan egingo dira–, ikastaro hau osorik –amaierako ikerketa-lana salbu– gainditu duten ikasleek egin ahalko dituzte, baldin eta hirigintza-arloan 48 hilabetetik beherako lanbide-esperientzia badute, azken 8 urtean.\nIVAPek 21.000 euro bideratuko ditu diru-laguntza horietarako;laguntza bakoitzeko ez da gaindituko, inolaz ere, 2.111,11 euroko kopurua, eta Lurralde eta Hiri Ikasketetarako Euskal Eskolak (LHIEE) kudeatuko du diru-laguntzaren esleipena eta segimendua.\nGuztira, Gobernuak 13.900 euro bideratuko ditu lanbide-ikasketa horiek diruz laguntzera;zehazki, beka bakoitza 2.780 euroz zuzkituko da.


Adrar beste mundu bat da, han ez dabil gure trazako inor.\nEmakume bat pasatu zen. Zapi luzea zeraman, nikaba. Ghardaiarako autobusen geltokia non zegoen galdetu genion, baina ez zigun erantzun. Aurrera segitu zuen, eta gu han gelditu ginen. Gizon bat igaro zen. Bizar luzea zuen, oinak ikusi nizkion. Ghardaiarako autobusen geltokia non zegoen galdetu genion, eta, “han”, erantzun zigun, “ez dago urrun”. Harako bidean nikabak eta bizarrak ikusi genituen. Eta haien begiradek, “hau ez da zuen lekua”, esan ziguten.\nGeltokira iristean txarteldegira joan, eta itxaron-ilaran jarri ginen. Orain gure txanda da. “Salam alaikum”, esan nion kristal atzeko emakumeari, eta hark, “Ghardaiarako tiketa mila eta ehun dinar”, erantzun zidan. Nire soinean bila ibili nintzen, eta mila eta bostehun dinar aurkitu nituen. Ismail txikia ere saiatu zen, han eta hemen, gorputz guztia miatu arte, baina ez zekarren deus, zero dinar. “Zu joan, Ibrahima”, esan zidan, “ni hemen geratuko naiz”. Begiratu nuen eskuinera, ezkerrera, bi aldiz alde bakoitzera, eta, “ezin dut haurra hemen utzi”, pentsatu nuen.\nTxarteldegitik kanpora atera eta taxi gidari bat hurbildu zitzaigun. Gure itxurari erreparaturik ea gose ginen galdetu zigun. Baietz erantzun genion. Eskua galtza azpian sartu eta bostehun dinarreko billete bat atera zuen, baina eskaini aurretik galdera bat egin zidan. “Musulmanak zarete?”. “Bai, noski”. Isilik gelditu zen, begira, luzaro. Eta billetea eman zigun.\n“Orain, bi mila dinar ditugu”, esan nion Ismaili, “Ghardaiarako bi tiket erosteko berrehun falta zaizkigu”. Eta espaloi batean eserita egon ginen, autobusei begira, gure etorkizuna planifikatzen.\nAzkenean, gu bezalako batzuk iritsi ziren. Malitik. Boli Kostatik. Kamerundik. Esan ziguten kapitalera joan nahi zutela, Aljerrera, eta guk gure kasua esplikatu genien. Berehala hasi ziren dirua kotizatzen. Bost dinar, hamar, hogei, bakoitzak ahal zuena, berrehun osatu arte. “Orain bi mila eta berrehun dinar ditugu”, esan zidan Ismailek, “orain Ghardaiara joan gaitezke”.\nEta Ghardaiara abiatu ginen.


Jubilatuen jaia, zapatuan - Aramaio - 2018-10-27 - Goiena.eus\nJubilatuen jaia, zapatuan\nJulen Iriondo 2018-10-23 11:46\nGoizean kalejirarekin hasi eta bazkariarekin amaituko da erretiratuen eguna; tartean, ohi bezala, beste hainbat ekintzaren artean, azoka, eta Ibarrako elkarteetan jubilatuentzat salta eta ogitarteko beroak ere bai.\n10:30ean, Herriko trikitilari eta txistularien kalejira.\n12:00etan, Urtean zehar hildako jubilatuen aldeko meza, San Martin parrokian. Bertan, Bixente Goikoetxea abesbatzaren eta Papargorri eskolaniaren emanaldia.\n13:00etan, Lagun Artean taldearen dantza emanaldia.\n14:30ean, Bazkaria, kiroldegian.\nGoiz osoan, produktu eta nekazaritza azoka, Nardeaga kalean.\nGoizetik girotuko dituzte herriko kaleak Aramaioko trikitilari eta txistulariek. 11:00etan irekiko dute azoka –14:30ak arte–, eta askotariko 60tik gora parte hartzaile izango dira bertan: herriko hamalau abeltzainen animaliak –behiak, behorrak, astoak, poneyak...–; eta baserriko elikagaienak, tresnenak eta artisauenak, 47 postu, 26 herrikoenak eta 21 kanpotik etorritakoak –onddoak, bitxiak, patea, barazkiak, gazta, otarreak...–.\n12:00etan, meza izango da San Martin parrokian, urtean zehar hildako erretiratuen alde, Bizente Goikoetxea abesbatzak abestuta. Papargorri eskolaniaren eta Lagun Artean dantza taldearen ondorengo emanaldiak udaletxeko arkupean egingo dituzte, eguraldi txarra badago. Trikiti eta txistu doinuek segituko dute bazkaria –14:30ean– iritsi artekoa girotzen; eta itxaronaldia luzeegi egiten zaien erretiratuentzat, salda eta ogitarteko txiki beroak izango dira elkarteetan.\nNardeaga kalea itxi egingo dute gaur, azokako lanetarako.\n115 lagun batuko dira bazkaltzeko\nAurreko urteko antzerako kopurua, 115 lagun, izango du aurtengo Jubilatuen Eguneko bazkariak. Eguna iritsi aurretik, Udalaren omenaldia jasoa izango dute aramaioar emakume eta gizon zaharrenek, Edurne Etxebarriak, 99 urtekoa, eta Pablo Gardokik, 96koa. Eurentzako propio egindako oroigarria izango dute aurrerantzean etxean.


Eguberri kanta - - Guaixe.eus\nIune Trecet Obeso 2020-01-10 08:28\nAhots batek esnatu ninduen Gabon gauean. Ez zen Olentzero, emakume ahotsa baitzen, eta ea Maridomingi ote zen ikustera altxa nintzen. Emakumea zen gelan zegoen pertsona, apain eta fin jantzia. Euskal jantzi tradizionaletatik urruti, hemezortzigarren mendeko kondesa itxura zuen. Ada Byron zela esan zidan, Ada Lovelace bezala ezaguna dena, matematikari eta lehenengo programatzailea. Bere eskua luzatu zuen eta ukitu nuen momentuan batera iraganera hegaka hasi ginen, programazioaren lehenengo urratsetaraino. Emakumeak ageri ziren non nahi, programazioa emakumeen gauza zen, "arreta eta kontu" handiarekin egin behar zen lana zelako. Lehenengo ordenagailuak emakumeen eskuek erabiltzen zituzten, 80 hamarkadan gizonezkoek hartu zituzten arte.\nAdak askatuta, beste esku batek heldu zidan. Esku honek indartsuago heltzen zidan, soldadu izandako emakume bat baitzen. Chelsea Manningek Wikileaks-entzako filtrazioak egin zituenetik amesgaizto batean pasa du bizitza: torturak, kartzela, presioak... eta bere aurpegian argi ikusten ziren argi ilunak. Egungo egoera ikustera eraman ninduen Chelseak: programazio eta hacker munduan gizonezkoak dira nagusi. Eta matxitrollek izugarrizko presioa egiten diete sarean dauden emakumeei.\nEgungo egoerak kezkatu ninduen, baina Xiao Tian gazteak lasaitasuna transmititu zidan eskua heldu zidanean. Hegaka etorkizunera eraman zidan, bere lana erakutsiz. Maskulinizatutako hacker munduaren aurka borrokatzeko sortu zuen "China Security Team" taldea mundu guztira zabaldu zuten, emakume*-ok gure artean zaintzeko helburuz, eta cyber mundu hau berreskuratzeko asmoz. Emakume* asko ikusten ziren ordenagailu aurrean, baina beti ahizpatasuna eta zaintza bultzatuz.\nOrduntxe esnatu nintzen eta argi nuen 2020 berri honetarako helburua.


Gutxienez bi emakumeri egin diete eraso haien bikotekideek Gasteizen\nLakua eta Arana auzoetako etxebizitza banatan izan dira erasoak, aurreko ostegunean bata, eta larunbatean bestea. Bi kasuetan, bikotekideek eraso egin diete emakumeei, lesioak eragiteraino. Atzo jakinarazi zuten salbuespen egoeran gora egin dutela indarkeria matxista kasuek EAEn.\nAzken egunetan, gutxienez bi emakumeri egin diete eraso Gasteizen (Araba). Aurreko ostegunean, martxoak 19, izan zen aurreneko erasoa, Lakua auzoan. Bizilagun batek Gasteizko Udaltzaingora hots egin zien etxebizitza batean "eztabaida gogor bat" gertatzen ari zelako, eta udaltzainak bertaratu zirenean, emakumeak lesioak zituela ikusi zuten. Osasun-arreta eskatu zuen, eta atxilotu egin zuten 28 urteko erasotzailea.\nBestalde, iragan larunbatean, martxoak 21, Arabako hiriburuko Arana auzoan izan zen beste eraso bat. Emakume bat jo zuen haren 44 urteko bikotekideak, gero atxilo eraman zutena.\nEITB-k atzo jakinarazi zuenez, EAEn gora egin dute identifikatutako indarkeria matxista kasuek alarma egoera hasi zenetik. Dena den, oraindik ez dituzte datu zehatzak argitara atera.


Nola irabazi erreferendum bat (egiteko aukera) | Mundua | Berria\nEskoziako prozesu independentista. Alderdi politikoak\nZazpi urtez agintean. Nicola Sturgeon, iazko maiatzean, Eskoziako Parlamentuan. FRASER BREMNER / SCOTTISH DAILY MAIL /EFE Tamaina handiagoan ikusi\n2021eko urriak 31 - Edinburgo\nDatarik ez badu ere, bigarren erreferendumari buruzko eztabaida pil-pilean dago Eskozian, hura egiteko asmoak berak alderdi eta hedabide guztiak jartzen baititu gaiari buruz hizketan. Eskoziako Gobernuak iragarria du, COVID-19aren izurriak modua emanez gero, 2023. urtea amaitzerako egin nahi duela bigarren kontsulta, baina Boris Johnson Erresuma Batuko lehen ministroaren ezezkoak eta baimen faltan Eskoziako Gobernuak urratsik ez egiteak gerta daitekeenari buruzko ate ugari zabaltzen ditu. Bi ideia daude orokortuta: 2023an ez dela bozkatuko, baina, noizbait, galdeketa egin egingo dela.\nLehen bozketatik zazpi urtera, SNPk beste erreferendum bat du jomugan, batez ere kontuan hartuta brexit-ari buruzkoan, Eskozian, Europako Batasunean jarraitzearen aldeko botoa nagusitu zela. Gainditu beharreko lehen galbahea, ordea, Downing Streeten dago. Eskoziako Gobernuan Johnson bera daukate trabatzat, uste baitute ez duela izan nahi Eskoziaren independentziari bide eman zion lehen ministroa, eta haren estrategia guztia erreferendumaren ukazioan oinarritzen dela: «Johnsonek ez du blokeoa eta atzerapena ez den estrategiarik. Hori ez da posizio jasangarria demokrazia serio batean». Gobernuak etengabe darabil demokraziaren marko diskurtsiboa: «Eskoziarrek zeresana izango dute erreferendum libre eta garbi batean, demokrazia nagusitu behar delako eta nagusituko delako».\nHaatik, «pazientzia» nahi du gobernuak. Izan ere, Johnsonen jokabideak bi aukera zabaltzen ditu: independentziaren alde bozkatuko ez luketen batzuek ere babestea, Johnsonekin kritiko. Beste aukera: independentismoan SNPrekiko aurkakotasuna areagotzea, pazientzia galtzea. Pazientzia, erreferendumak legez onartua eta adostua izan behar duelako: etxe barrura nahiz nazioartera begira. Eskoziako eragileen artean Katalunia aipatzen den aldiro, egin behar ez den bidearen adibide gisa aipatzen da.\nPatxada estrategikoa, beraz. Gobernuak asmoa du 2023a amaitzerako erreferenduma egiteko, baina askok zalantzan jartzen dute eguna. Pazientzia eskatuta, gobernuak atea zabalik uzten du epeak malgutzeko, baina gobernuan ez daude bereziki kezkatuta horrek sor dezakeen haserrearekin: prozesua berehala aktibatzeko eskatzen duen Alba Alderdiak ez zuen ordezkaririk eskuratu maiatzeko bozetan.\nBozkatuko dela ziurtzat daukate Eskoziako Alderdi Kontserbadorean ere. «Ezin zaio beti ezezkoa eman», aitortu diote toryen iturriek BERRIAri. Kontua da noiz den garai egokia, eta pandemiak aukera eman die kontsultaren aurka egiteko. «Egoerak aldakorrak dira, eta lehentasunak ere bai. Agian ez da izango urtebeteko edo bi urteko epean, baina gerora...». Badago aldaketarako aukera; gaur ezin dena bihar posible da.\nAlde horretatik, garrantzitsuak izango dira berez 2024an egitekoak diren baina 2023ra aurreratu litezkeen Erresuma Batuko hauteskundeak. Espero da Johnson izatea lehen ministro berriz ere, baina SNPren emaitzei gertutik erreparatuko diete kontserbadoreek; independentistek beste behin emaitza onak lortuz gero, nabarmen lautuko litzateke bigarren galdeketarako aldapa.\nErreferenduma lortzeko bidean litekeena da garrantzi handia izatea Alderdi Laboristak, 2023 edo 2024ko hauteskundeen ostean Alderdi Kontserbadorea gutxiengoan balego Westminsterren. Haatik, ez dirudi laboristek bigarren galdeketarako bidea errazteko asmoa dutenik; urri hasieran eginiko konferentzian, Keir Starmer Erresuma Batuko laboristen buru berriak iragarri zuen Gordon Brown lehen ministro ohia jarriko duela Eskoziari eskumen gehiago emateko batzorde baten buru. Berdintsu hitz egin du asteotan Anas Sarwar Eskoziako laboristen buruak ere, SNP kritikatuz erreferendumera deitzeko asmoa iragartzeagatik.\nLaboristek etxe barruan daukate dilema; Eskozian dituzten botoen herenak inguru independentistak dira, eta, Eskozian behintzat, eztabaida horretan erakutsitako jarrerak zigortu egin du alderdia. Posizio horrek ere ez dio aparteko mesederik egin Londresen, hamarkada bat daramanez gero oposizioan eta toryen kopuruetatik urrun.\nHori horrela, Eskoziari eskumen gehiago itzultzearen aldeko ideia edo Erresuma Batuaren federalizazioa babesten du laborismoak. 2014an, devo-max aukera botopaperean nahi zuen Alex Salmond Eskoziako orduko lehen ministroak, baina baztertu egin zuen David Cameron Erresuma Batukoak, eta azkenean bi aukera baino ez ziren jaso. Halere, inkestetan independentismoak gora egin ahala, kontserbadoreek, laboristek eta liberal demokratek promes bat adostu zuten bozketaren atarian: Eskoziari ahalmen politiko handiagoa ematea.\nBigarren erreferendumari begira, devo-max ez da aukera bat, gobernuaren iritziz; erreferendumaren baldintzak negoziatu beharko lituzkete bi gobernuek, eta Eskoziakoa ez dago prest, gaur-gaurkoz, eskumen gehiago itzultzearen aukera botopaperean jasotzeko. Kontserbadoreek uste dute aukera hori izango balitz irabazi egingo lukeela, jendeak nahiago duelako «aldaketa leun» bat, baina ez dute aukera errealista gisa ikusten: aukera federalaren arazoa da ez dagoela horren eskaririk edo nahirik Ingalaterran, eta Alderdi Laboristak planteatzen duela gainbehera doalako egungo marko politikoan.\nInstituzionalki, aukerak eta arriskuak ditu bloke independentistak. Batetik, Sturgeonen lidergoa eta haren iraupena kontuan hartu beharreko aldagaiak dira; ezker-eskuin aitortzen diote kudeatzaile ona eta komunikatzaile hobea dela, baina haren figuraren nabarmentzeak albo kalte bat ere sortzen du SNPn: hain da luzea haren itzala, beste ezein lidergo posible ez baita ageri alderdiaren ortzimugan. Sturgeonek zazpi urte daramatza agintean, SNPk hamalau gobernuan, eta lehen ministroak hamabi egingo ditu legealdia amaitzean. Inor gutxik espero du berriro aurkeztea, eta, beste hautagairik trebatu edo lidergoak zabaldu gabe, SNPk arazo bat izan lezake laster.\nDenborak esango du SNPk kudeaketaren higadura nozitzen duen, baina independentismoak badu abantaila bat duela urte batzuk ez zuena: Alderdi Berdearen hazkundeak beste eskaintza instituzional bat aurkeztu die SNPrekin aspertu litezkeenei. Laborismoarekin gogaituta dauden boto emaileetatik edan dute berdeek azken urteetan, eta litekeena da jario horrek horrela jarraitzea. Independentismoaren zakua handitzea ere eragingo luke horrek. Kide eta boto emaile gazteak dute Berdeek, eta, SNPk bezala, asko ugaritu zuen militante kopurua 2014ko bozketaren biharamunean; hiru egunetan 1.300 kide izatetik 9.000ra igaro zen.\nHorixe da Berdeen helburua: laboristen ur nahasietan arrantzatzea. «Laboristek beste alderdi guztiak gorroto dituzte, baina are gehiago gorroto dute elkar», entzun zitekeen alderdiak urriaren 9an eginiko konferentzian. Bi soslai bereizten dituzte boto emaile laboristen artean: Jeremy Corbyn buruzagi ohiaren ildokoak, egungo ildoarekin gogaituta «berez» Berdeetara joaten ari direnak. Haatik, bada beste soslai bat: laboristekiko oso fidela, 50 urtetik gorakoa, industrialdeetakoa, Berdeen proposamen batzuk bere lanposturako mehatxutzat hartzen dituena (nagusiki, petrolioaren eta erregai fosilen arloko beharginak).\nEdonola ere, alternatibarik eza da SNPren abagune nagusia; apenas daukan lehiakiderik independentismoan, eta, batez ere, ez dauka oposizio sendorik unionismoan. Oposizioaren lehen indarra Alderdi Kontserbadorea delako eta horrek asko zailtzen duelako unionismoak alternatiba bateratu bat aurkeztea. Horixe izan liteke indepentziaren atea zabal lezakeen giltza: unionismoaren kanpaina kontserbadurismoak zuzentzea.


Tabakorik gabeko Nazioarteko Egunak kerik gabeko gaztetasunaren alde egin du | Consumer\nTabakorik gabeko Nazioarteko Egunak kerik gabeko gaztetasunaren alde egin du\nOMEk ohartarazi du tabako-industria ahalegin handiagoa egiten ari dela gazteak erakartzeko\n“Tabakorik gabeko gazteak”. Goiburu horrekin ospatzen da datorren maiatzaren 31n Tabakorik gabeko Nazioarteko Eguna, munduko heriotza-eragile nagusia eta Espainiako gaixotasun kroniko mendekotasun-sortzaile ohikoenetako bat. Osasunaren Mundu Erakundeak (OME) gogorarazten du kontsumitzaileen herena eta erdia hiltzen dituen legezko kontsumoko produktu bakarra dela.\nOraingoan, Tabakorik gabeko Nazioarteko Egunak gazteenei jartzen dizkie begiak. OMEren datuen arabera, pertsona gehienak 18 urte bete baino lehen hasten dira erretzen. Talde honen laurdena 10 urte baino lehen hasten da. “Zenbat eta txikiagoa izan tabakoa lehen aldiz probatzeko adina, orduan eta probabilitate handiagoa dago pertsona kontsumitzaile erregular bihurtzeko, eta are gutxiago kontsumoa uzteko”, dio osasun-erakundeak, tabako-industria gazteak erakartzeko ahaleginak areagotzen ari dela ohartarazten baitu.\nIzan ere, gazteak tabakoa kontsumi dezakete bizitza osoan. “Nikotina oso produktu adimentsua da, eta haurtzaroan eta nerabezaroan egiten den esperimentuak erraz eraman dezake bizitza osoa tabakoarekiko mendekotasunean”, azpimarratu du OMEk.\nGaztetasuna ohitura kaltegarri horretan ez erortzeko, NBEko agentziak zigarreten zuzeneko eta zeharkako publizitate mota guztiak debekatzearen alde egiten du, tabako-produktuak sustatzea eta tabako-industriak edozein ekitaldi edo jarduera babestea barne.\n“Frogatuta dago tabakoaren publizitatearekiko zuzeneko nahiz zeharkako esposizioak, tabako-industriak erabiltzen dituen beste marketin-estrategia batzuekin batera, gazteak tabakoa lehen aldiz probatzera bultzatzen dituela, ohiko kontsumitzaile bihurtzeko aukerak areagotuz”, azaldu du erakundeak.\nGaur egun, herrialde askotan debekuak izan arren, OMEk dio tabako-industriak dozenaka mila milioi euro gastatzen dituela urtero bere produktuak merkatuan sartzen, era guztietako baliabideen bidez.\nKerik gabeko guneak\nBestalde, Familia eta Komunitate Medikuntzaren Espainiako Elkartearen (semFYC) inkesta baten arabera, espainiarren %72,2k kerik gabeko espazio publikoak babesten ditu, eta uste du aukera horrek erretzaileei ohitura uzten laguntzen diela. Gainera, herritar gehienek (% 95) badaki ingurumen-keak ez-erretzaileen osasuna kalte dezakeela.\nInkestaren arabera, 25 urtetik beherakoen %67k ordubete baino gehiago igarotzen du asteburuan tabakoaren inguruko kearen eraginpean. Horietatik %35,7k uste du kafetegietan egoten dela denbora gehien zigarroen hezetzeko. FYC erdiak kalkulatzen du Espainian urtean 54.000 pertsona baino gehiago hiltzen direla tabakismo aktiboagatik eta pasiboagatik, 6.300 baino gehiago.\nindustria tabacalera-eu jóvenes-eu juventud-eu Munduko Eguna tabako


Jose Luis Fernandez Zubimendi (Elgeta 1922 - Eibar 2014). — Eibar.ORG | Eibarko peoria\nHemen zaude: Hasiera / Blogak / Ingelesen hilerria / Jose Luis Fernandez Zubimendi (Elgeta 1922 - Eibar 2014).\nJose Luis Fernandez Zubimendi (Elgeta 1922 - Eibar 2014).\nLuistxo Fernandez 2014/02/24 20:35\nGure aita, Jose Luis Fernandez Zubimendi, gaur hil da Eibarren, 91 urterekin. Zertzelada batzuk bere bizitzaz.\nJose Luis Fernandez Zubimendi, 1998an\nElgetan jaio zen gure aita, Jose Luis Fernandez, 1922eko martxoaren 19an. 91 urterekin hil da beraz. Duela gutxi agertu zen medioetan, egun berean jaio zen beste pertsonaia bat, 2. mundu gerrako azken gerlaria (esan nahi baita, borrokatzen jarraitu zuen azkena), Hiroo Onoda tenientea. Hori ere aurten hil da, 91 urterekin. Albisteei erreparatu nionean fijatu nintzen bere jaiotzaren data bitxian, San Jose egunez, 1922 hartan jaio zelako gure aita ere.\nOnoda tenientea ez bezala, gure aita ez zen sekula gerlari izan, eta ez zen errenditu, beraz. Eskopeta izan zuen, bai, kazaria izan zelako, baina afizio hori zorionez berarekin desagertu da familian. Gerra bizi izan zuen, bai, eta bera gazteen agertzen den argazkia Durangoko bonbardaketako hau da. Ez zaio igartzen, baina hor dago, Ezkurdi plazan, 15 urte bete berritan, 1937ko martxoaren 31n. Argazki hau duela gutxi ikusi zuen gure aitak. Hondakinen artean jaiki zen bonbardaketa igarota, zauri barik.\nGerra arte Elgetan bizi izan zen. Panaderokua etxean jaiotakoa zen, aita zuen Agustin, grabatzailea (Bergaran sortua), eta Juanita Zubimendi plasentziarra (gaur soraluzetarra). Gerran etxea galdu zuten, eta errefuxiatuta ibili ziren batetik bestera. Beste bonbardaketarik ere jasan zuten, adibidez Zaramillon (Bizkaia), baina aita ez zuten berriz hegazkinek sekula herrian harrapatu: hegaldietarako eguraldia bazegoen, Durangokoaz geroztik, basoan igarotzen zituzten eguna berak eta anaiek (Jose eta Miguel, biak sozialistak, gure aita ez bezala).\nAitita-amamak Errusiara zuzendu behar zen untzi baten zerrendan apuntatu zuten aita 1937ko udaberri hartan. Zorionez, Bilbo lehenago jausi zen, eta untzia galdu zuen. Gerra amaituta, beraz, Elgetara itzuli ziren eta ia etxea ere lortu bertan (alkate berriak bat eskaini zien), baina Bergarako falangista batzuek bestela pentsatu zuten eta aitita errepublikanoari ukatu egin zioten etxea, eta alde egin zuten (Elkoro delako jauntxo batek esan zion, gure aititari, "heuretzat ez daok etxerik hemen, hoia herrittik!"; irudikatu dezakezue noren aita izan zen hori). Antzuolan aurkitu zuten bizileku berria, eta handik mugituta, lehen lanbidea Eibarren topatu zuen aitak nerabe zela BH lantegian, ez bizikletak egiten baizik eta pistolak (gerra negozio handia zen Europan urte haietan). Urte beretsuetan Eibarko Eskola Armerian maestria industriala ere ikasi zuen aitak (azkarra zela uste dugu), eta geroxeago, soldadutza egitea ere tokatu zitzaion, 3 urte bata eta bestearen artean, Burgosen eta Donostian koarteletan.\nPeripezia horien ondoren, bizitzako lanpostua aurkitu zuen: Alfan, josteko makinak egiten. Eta hantxe eman zuen lan-bizitza, jubilatu arte. Mallabiako baserritar batekin ezkondu zen (Joxepi Ostolaza), Logroñora egin zuten eztei-bidaia (aurrerago Madrilera ere joan ziren behin; aitak beste bidaia bat ere egin zuen Parisera behin Alfako talde batekin), eta Eibarko Bidebarrieta kalean bizitzen jarrita, lau seme-alaba izan zituzten: Agustin, Mariasun eta Ernesto jarraitu samar eta 3ak etxean, eta Ernesto munduratu eta 12 urte eta erdira, neu, Luis, Eibarko maternidadean. Aitari Jose Luis zeritzon, baina Luis esaten zioten, eta horregatik ni txikitan (edo familiarentzat) Luistxo nintzen, eta Interneteko aroan berpiztu nuen izen hau.\nBizitza osoan erre zuen tabakoa (akaso marihuana ere bai behin, ez dago argi); eta ardoa edan ere, azken unera arte, eta asko gainera. Modu nahiko harrigarrian, osasunez ondo eutsi zion azken urte hauek arte (baina aipatu beharko dut ama hil zitzaigula biriketako minbiziaz, erretzaile pasiboa izanik, suposatzen dut - erreprotxerik gabe esana, bide batez). Etxetik irtetea zaila izan zaionean ere, zainduta baina buruz argi, eta umorez (eta malaletxe puntuarekin), bizi izan da, lehenbizi Irma Ruiz kolonbiarrak zainduta, gero Mari Carmen de la Cruz dominikarrak. Azken gainbehera azkarra izan da, ez mingarriegia; urteberriarekin izan zuen beheraldia, eta gaur joan zaigun arte, jada ohean nagusiki.\nNik asko miresten dut nire aita, gizon zintzo eta langile bat izan da. Abertzale bat, bakezalea ere bai. EAJkoa izan zen, Francoren garaian propaganda banaketaren batean ere parte hartu izan zuen. Trantsizioatik ere jeltzale izan zen, baina EAra igaro zen, Garaikoetxearen aldekoa zelako. EArekin zapuztu egin zen gero, eta alderdi hori ere utzi zuen, Inaxio Oliveriren garaian (ez zitzaion gizon hori gustatzen). Beti izan zen ETAren kontrakoa, nik uste, baina zentral nuklearrik gabeko Euskal Herri bat lorpen bat izan zela entzun izan nion inoiz (seguruenik ez zituen une horietan Ryan ingeniariaren hilketa edo beste kasu batzuk kontuan hartuko).\nIa 55 urte zituela lortu zuten gurasoek etxea erostea. Ordura arte alokairuan bizi izan ginen. Ez zegoen diru asko, lau seme-alaba hazten nahiko lan, eta hala ere, egin zuten inbertsio esanguratsurik, bat estrategikoa, nik gehien eskertzen dudana: Eibarko Ikastolari lagundu zioten. Ni hara bidali ninduten, nire anai-arreba nagusiagoek eduki ez zuten aukera, eta Eibarko lokal batzuetan banatuta geunden umeek ikastetxea eduki genezan, dirua ere jarri zuten (dexente diru, gure etxean zegoenarentzako), eskola eraiki zedin. Ze suertea izan dudan horregatik, euskaraz ikasteagatik, beti eskertu ahal izango diot aitari.\nLau seme-alaba, eta hiru biloba (Ane, Peru eta Lili) geratzen gara haren oinordeko, denak harro aita eta aitita izan den gizonaren oroimenarekin.\n(Asteartez, otsailak 25, Eibarko tanatorioan egongo gara bere kutxarekin, 11.00etatik 18.00etara; hileta katolikoa 19.00etan izango da Eibarko Karmengo elizan, gorpurik gabe. Erraustu egingo dugu eta familian barreiatuko ditugu errautsak, akaso Elgetako Asentzion, ikusiko dugu).\nBesarkada handi bat, Luistxo, eta mila esker gizon handi horren erretratua egiteagatik ezagutu ez dugunoi.\nPanaderokuan jaiotako beste honen partetik besarkada, Luistxo eta familia.\nEderra kontakizuna, Luis.\nBesarkada handi bat Luistxo. Oso gustura irakurri dut aitaren biografia labur hau, semeak maitasunez eta zintzotasunez egina.\nBesarkada goxo bat Luistxo.\nNire doluminekin batera, Luistxo, Luis, besarkada bat, eta eskerrik asko lekukotasun eder honengatik. Ezin ukatu gure aita zenaren gauza batzuk ere etorri zaizkidala gogora.\ndoluminak, luistxo eta familia.\nDoluminak Luistxo. Ederra kontakizuna.\nAtta joan zaizuenaren berri jaso dut gaur.Tira, agur goxo baten akorduak luze dirau bihotzean.Luze izan dezute atta onduan eta hori gauza handia da.Muxu handi bat eta besarkada bat bihotz bihotzez anai arreboi.\n1922ko martxuaren 19an jaio zan gure amama ere, eta hamen daukat aldameneko kuartuan azkeneko arnasetan. kasualidadiak klaro. baina mundu hau saretu eta zentzutzeko bihar hori beti burrukan.\nLAURA LOPEZ DE EGUILAZ dio:\nBesarkada handi bat, Luis.


Nafarroa Gaur - hamaika telebista - Page #12\n79 kasu zenbatu dituzte azkeneko orduetan Nafarroan eta positibotasuna %4,7an kokatu da. Datozen egunei begira Gobernuak sentsibilizazio-kanpaina indartu du, birusa Gabonetan hedatzea saihesteko. Norberaren konpromisoa eskatzeaz gain, egun horietan babes-neurriak betetzeko aholkuak eskaintzen ditu Sareetan zabaldutako bideoak.\nPandemia, Osasuna eta kultura sormena Nafarroa Gaurren\nBihurgunea apaltzea kostatzen ari bada ere, Gobernuak heldu dio ostegunean tabernak irekitzeko baimenari eta momentuz mantentzen ditu gabonetako malgutze neurria. Set 948 jaio da, Nafarroako kultur eta kirol ikus-entzunezko ekoizpenen leihoa. Nafarroako telebistek musika, zinema, arte eszenikoak, arte bisualak, kirola eta zientzia eskaintzeko aukera izango dute. Nafarroa Gaur saioan, izurria kontrolatzeko neurrien malgutzea aztertuko dugu Haritz Pascual Euskalerria Irratiako kazetariarekin eta Osasunaren kirol egoera eta ekaitza instituzionala izan ditugi hizpide Eñaut Agirrebengoa kazetariarekin. Azkenik, Hatzamarka proiektua ezagutuko dugu.\nMaria Solana: "PSNri mamuak gainditzen laguntzeko gaude, ezberdintasunak mantenduta"\nMaria Sola Geroa Baiko parlamentaria eta Napar Buru Batzarraren kidea da. Hezkuntza kontseilari izandakoak, Nafarroako aniztasuna azpimarratu du Nafarroa Gaur saioan. Hemen ikus dezakezue saioa osorik.\nNafarroako gaurkotasun politiko eta soziala hizpide Maria Solana eta Martxelo Diazekin\nAsteburuan egin diote omenaldia Mikel Zabalza orbaitzetarrari; larunbatean ekitaldia egin zuten Auritzen, eta igandean, lore eskaintza, Orbaitzetako olan. Horretaz gain, Nafarroako gaurkotasun politiko eta soziala aztertu ditugu Maria Solana Geroa Baiko legebiltzarkidearekin, eta Martxelo Diaz GARAko kazetariarekin.\nNafarroako aktualitate orokorra, azaroko azkeneko Nafarroa Gaur albistegian\nGaurko saioan Pandemiaren eragin ekonomikoei erreparatuko diegu ostalarien laguntzak hizpide hartuta. Doluaz arituko gara Pirritx, Porrotx eta Marimototsen 'Amaren Intxaurrak' lana hizpide hartuta, eta Mikel Zabalzaren kasua gogoratuko dugu bere hilketaren 35. urteurrenean.\nNafarroako aurrekontuak eta Altsasuko atxiloketen 4. urteurrena hizpide Nafarroa Gaur saioan\nHiru puntu jaitsi da positibotasun tasa Nafarroan; 2.363 PCR eta Antigego test egin ostean 136 koronabirus kasu atzeman dituzte eta kutsatutakoen tasa %5,8koa da. Asteburuko notizia izan da EH Bilduk eta Nafarroako Gobernuak aurrekontuei buruz erdietsitako akordioa, eta Bakartxo Ruiz EH Bilduko bozeramailearekin aztertu dugu. Horretaz gain, Altsasuko atxiloketen 4. urteurrenaren nondik norakoak aztertu ditugu Gotzon Urritzola eta Koldo Arnantz Altsasuko gazteen gurasoekin.\nGotzon Urritzola eta Koldo Arnantz: "Ez dugu ahaztu behar gazteak kondena betetzen ari direla"\nAsteburuan lau urte bete dira Altsasuko gazteak atxilotu zituztenetik. Gotzon Urritzola eta Koldo Arnantz Altsasuko gazteen gurasoekin aztertu ditugu auziaren nondik norakoak. Europako Auzitegira joko dutela nabarmendu dute: "Europak atentzioa eman behar dio Espainiari, horrelakorik berriro gerta ez dadin", azpimarratu dute. Nafarroa Gaur saioa osorik ikusi nahi? Klikatu hemen.\nBakartxo Ruiz: "Burujabetzaren beharra egunero ari gara ikusten"\nAsteburuko notizia izan da EH Bilduk eta Nafarroako Gobernuak 2021eko aurrekontuen inguruan erdietsitako akordioa. Bakartxo Ruiz EH Bilduko bozeramailearekin aztertu dugu akordioa, eta garrantzitsutzat jo du adostasuna lortzea. Nafarroa Gaur saioa osorik ikus dezakezu hemen.\nPello Guerra: "Gaixotasun desberdinak izan arren, antzeko babes eta zigor neurriak hartu dira XVI. eta XXI. mendean"\nPello Guerra GARAko kazetariarekin izurri beltzari eta koronabirusari aurre egiteko hartutako neurrien arteko antzekotasunak izan ditugu hizpide Nafarroa Gaur saioan. Hemen duzue ikusgai.


1 IRAKURGAIA: (1 Kor 6, 13c-15a. 17-20)\n"... Ala ez dakizue zuen gorputza Espiritu Santuaren jauretxe dana? Zuokan bizi da Bera, Jaungoikoak emonda. Ez zaree zeuon buruaren jabe, karu erosiak baino. Goratu egizue, beraz, Jaungoikoa zuen gorputzagaz..."\n- Korintoko kristau alkartean bada talde bat egin-eginak eta helduak dirudienak. Euren ustezko santutasuna alde bitara agertzen da, itxuraz kontrajarriak. Batzuk sexuari buruz aszetismo erradikala proposatzen dabe, era batera guztitariko sexu-hartuemonak ukatuz (1 Ko 7.a). Beste batzuk, ostera, neurribako sexualkerira jota, Kristok ekarri deuskun salbamen bidean horrek ezetariko zerikusirik ez daukalakoan. Paulok azken honeentzat ditu esatekoak. Korintoko "libertariak" euren aldrebeskeriaren zuribidetzat harako kristau askatasun eslogana hartu dabe: "Dana zilegi dot" (6,12.a). Apostolua ez da kristau askatasunaren aurka jarten, printzipioetan behintzat, baina zentzuna erabat aldatzen dau. "Libertari" diralako honeek, izan ere, munduko gauzen aurrean askatasun osoa, baina ahaztu barik, euren portaerea kristau bizitza osoaren oinarri gainean sinistuz eta biziz, hartu daben biziera barriaz bat eginda: "Garesti ordainduz eskuratuak zaree" (6, 20.a).\n- Bigarren errazoibide horrek gehiago eragiten deutso sexutasun zentzunari. Paulo argi eta garbi dago greziarren dualismoaren aurka -gorputz eta arima kontrajarri barik-; bere ustez, sexutasunak gizaki osoa hartzen dau, eta ez gorpuztasuna bakarrik (18.a). Are gehiago, gorputza ere berbizkundera begira dago, beraz, ez da lizunkeriarako, "Jaunarentzat da" (13.a). Hain zuzen ere, Kristoren eta gizateri osoaren berbizkundea sinisteak gorpuztasuna ere gorengo mailara jasoten dau: alkarren arteko hartuemonez agertzen da eta indartzen da (edo ahultzen) Kristok kristauagan dauan jabetasuna, azken biztueran bete-betean agertuko danez.\n- Azkenik, bada beste errazoi bat ere: kristaua, dan osoa, Kristoren eleiz atal bihurtu da eta Espirituaren bizileku (15. 19). eta, horregaitik, berak erabagi behar dau: gorputza "haragi" huts lez erabili, lizunkeriz, edota Kristogaz beste erabateko hartuemonean biziz, Beragaz "espiritu" bat bakarra izanez, hau da, Espirituzko batasun misteriotsuan (17.a).\n- Hainbeste eratako joeren artean (batera zein bestera izan), Paulok zuzen dihardu salbamen dohaiaren argitara ondorenak ateraten, Kristogan eskeintzen jakunez. Eta, izan, egia da Kristogan lortu dogun askatasun bete-betea dala; baina, Paulok dinonez, askatasun hori biziera barriari dagokionez erabili behar da: kristaua Kristori eskeinia dago eta salbamen harian dago, eta gorputza bera ere batera hartzen da. Horregaitik, eskeini jakon errealitate barri horregaz bat datorren askatasunean bizi behar dau.\n- Argi dago, kristaua, gorputz eta guzti, Kristoren atala da eta Espirituaren bizileku, Jaungoikoak emon deuskun Espirituagan. Jauretxean liturgia ospatzen da, Jaungoikoaren aintza iragarriz; beraz, kristauaren gorputzak ere Jaungoikoari aintza emon behar deutso. Hauxe da egoera eta kondizino barria eta holan bizitzera deituak gagoz. "Beraz, ez zaree oraindanik zuenak, garesti ordinduz eskuratu zaitue-ta Jaungoikoak" (20.a): egoera barriaren oinarri eta sustraia hemen dagoz. Eta hauxe da kristau izatearen eta egitearen erizpidearen jatorria.\n- Apostoluak egiten deuskun deia, egoera barriari dagokionez bizitzera deia da, gaur eta guri, behin eta barriro, helduten jakun deia. Nire bizitza osoa, nire pertsona izate osoa, betetasun horren barruan dago eta bertatik bizi da. Nire bizitzan dikotomiak eta "sailak" gainditzea, horra eskuartean dogun arazoa. Hauxe da biderako "espiritualtasuna", doantasunez gaur eta beti bizitzeko.\nEBANGELIOA: (Jn 12, 24-26)\n"... Bene-benetan dinotsuet: galgaraua lurrean jausi eta hilten ez bada, bakarrik gelditzen da; baina hilten bada, garaua ugari emoten dau… Bere bizia maite dauanak galdu egingo dau; eta bere bizia gorroto dauanak mundu honetan, betiko bizitzarako gordeko dau..."\n- Jesusen agiriko azken berbaldia da, Jerusalengo jauretxean, eskua ezarri, kondenatu eta kurutzean hil eben bezperan. Jesusek badaki zer datorkion gainera eta barrua larritu egin jakon; itzelezko estularriaren abisua lez zan, Jetsemaniko bildur ikara larriaren aurre-olatua. Baina testu honetan jasoten dogu Jesusen ahotik, ze gogoz hartzen dabezan Nekaldia eta Heriotzea. Hauxe da ebanjelioak eskeintzen deuskun ingurugiroa.\n- Nekaldia eta Heriotzea izango dira "bere Ordua", bere unea, bere gailurra. Azalez begiratuta, jazoera horreek "ilunpeen ordua" dira gehiago, ilunpeak argia menderatzen daben ordua. Baina hori itxurea baino ez da. Jesusek bere bizia galtzen dau; baina, hain zuzen ere, horrexek beteten dau zentzunez eta balorez bere bizitza osoa. Jesusen heriotzeari esker, guk Beragan sinisten dogu, eta horrexegaitik Jaungoiko ona benetan ezagutzeko aukerea eta geure burua bere seme-alabatzat ezagutzea. Lurperatua dan hazi horretatik sortuko da egiazko Barri Ona.\n- Itzelezko testua da: Jesus Berak aditzera emoten deusku zer diran bere Nekaldia eta Heriotzea. Eta jentilei ere salbatzailetzat agertzen jake. Heldu da "goraldua" izateko ordua. Baina heldu, Nekaldiaren eta Heriotzearen bidez helduko da aintzara: hori da lurrean jausi eta bizi barria sortzen dauan galgarauaren parabolatxoa. Hauxe bera izango da zerbitariari zor jakon ondorena: Jesusi kurutzera eta aintzara lagundutea. Horrenbestekoa izango da Aitak eskeiniko deutson ohorea.\n- Jesusek adore haundiz hartzen dau Aitak proposatzen deutson bidea: Bera izango da lurrera jausiko dan galgaraua, eta, hori, barriro indarrez jagi eta bizi barria emoteko. Kontzientzi argiz eta bihotz haundiz jokatzen dau Jesusek, Aitaren salbamen asmoak betez. Nok leuken bere erabagi sendo eta argia, burua eskeinita holan egiteko!\n- Ilunpeak argiari gehiago egingo deutsoela begitandu arren, itxuraz baino ez da, ondorengoa bestelakoa dalako: bere eskeintzaz, bere bizitza osoa argitan gelditzen da; orain bai ulertzen dirala, argi baino argiago, bere berba eta egintzen indarra eta zentzuna. Berak ez dau "dotrinarik", ez "filosofiarik" proposatzen; hori barik, izateko eta biziteko EREDU bat eskeintzen deusku. Lurrean jausi eta usteltzen dan galgarauaren parabolatxoak argitzen dau, zin hobeto, gin dan bere aukera eta estiloa.\n- Proposamen zoragarria gaur niri, guri egiten jakuna, Jesusen jarraitzaileoi! Neure eskeintzatik, eta neurribako eskeintzatik, ulertu ahal izango dot bizitzaren sakoneko zentzuna, osorik emonaz bakarrik berreskuratu ahal izango dodalako sekulako betetasunez. Honen egia jakiteko bide bakarra, holan jokatzea da. Hemen aurkitzen gara. Anai-arreba, sorte on izan daizula eta... ea lortzen dozun!


"Euspot" euskarazko spot lehiaketa abian — Unibertsitatea.Net\nHemen zaude: Hasiera › Ziztu bizian › "Euspot" euskarazko spot lehiaketa abian\n"Euspot" euskarazko spot lehiaketa abian\n2016/02/29 - Unibertsitatea.net\nSari nagusia 1.000 eurokoa izango da eta Mondragon Unibertsitatearen ekimen honetan parte hartzeko, nahi duen orok, 20-30 segundu arteko spot bat sortu beharko du.\nEuspot lehiaketaren 5. edizioa izango da aurtengoa. Euskarazko spot laburrak sortu behar dira bertan parte hartzeko, hain zuzen, 20-30 segundu bitartekoak. Sari nagusia 1.000 eurokoa izango da eta lanak apirilaren 28ra arte aurkez daitezke.\nMondragon Unibertsitateko Humanitate eta Hezkuntza Zientzien Fakultatearekin batera, antolatzaile lanetan honakoak ere badabiltza: Aretxabaletako Udala eta Arteman Komunikazioa. Halaber, Gipuzkoako Foru Aldundiak eta AudioNetwork etxeak ere babesten dute lehiaketa.\nGaia: turismoa erakarri Gipuzkoa barnealdera\nAntolatzaileen hitzetan, "Gipuzkoa barnealdeko bailarek sekulako aukera turistikoak eskaintzen dituzte, kostaldekoek beste". Horren haritik, lehiaketarako sortutako iragarkiak barnealdeak turismorako eskaintzen dituen aukerak nabarmendu beharko ditu, bai eta paisaia-multzoak zein kultura egitasmoak.\nEra berean, turismoaren arloan, Gipuzkoan lurralde oreka sustatzea da zeharkako helburua. Iragarkiaren publiko objektiboa Euskal Herriko gainerako lurraldeetako biztanleak izango dira, alegia, Euskal Herriko barne kontsumora bideratutako iragarkia izan beharko da. Spotak fokoa jarri beharko du barneko turismoak eskaini ditzakeen esperientziatan. Hortaz, ardatz izan daitezke pertsonak, ohiturak (jaiak, folklorea…), paisaia-multzoak (bailara bat herri bat, txoko bat…)…\nGuztira Euspot Lehiaketak, aurten ere, 2.250 euro banatuko ditu sarietan.\nSpotik onena: 1.000 euro\nMondragon Unibertsitateko ikasleen spotik onena: 500 euro\nPublikoaren saria: 500 euro\nGazteen saria (14-18 urte): 250 euro\nEtiketak: lehiaketa euspot Publizitatea Mondragon_Unibertsitatea ikus-entzunezkoak


GORBEIA SUZIEN 2022 MUNDUKO KOPAKO FINALA IZANGO DA - Lasterketak.eus\nISF-k, Nazioarteko Skyrunning Federazioak, Gorbeia Suzien 2022 aukeratu du SkyMasters proba izateko, hau da, Munduko Kopako finala hartzeko. Urriaren 8an egingo den lasterketan erabakiko da munduko 40 lasterkari onenen artean nor izango den txapelduna. Korrikalariek maiatzaren 8an hasiko dute egutegia Frantzian eta Portugal, Japonia, Austria, Kanada, Katalunia, Andorra, Norvegia, Suitza, Italia eta Bulgarian lehiatu ondoren, Gorbeiako maldetan erabakiko da nor izango den txapelduna puntu gehien batu dituzten 40 onenen artean, bai gizonezkoetan eta baita emakumezkoetan ere.\nGorbeia Suzien 2022 berezia izango da. Urteroko bi lasterketez gain, 32 kilometrokoa eta 21 kilometrokoa, aurten SkyMasters hartzeko lanean ari da antolakuntza. Jurek Ziemkiewicz, lasterketaren zuzendariak adierazi duenez, “Munduko Txapelketako finala hartzea erronka handia da, baina baita lasterketa eta Zeanuri mundu zabalean ezagutzera emateko aukera eder bat ere. Ilusioz hartu dugu ISF-ren erabakia eta urtero legez, lasterketa handi, ikusgarri eta erakargarri bat antolatzeko lanean gabiltza. Zeanurira datorrenak lasterketaz gozatzea da helburua”.\n32K lasterketetarako izen ematea martxoaren 1etik 20ra bitartean egin ahal izango da www.gorbeiasuzien.eus atarian. Ondoren, zozketa bidez osatuko da irteerako parte hartzaileen zerrenda eta baita itxaron zerrenda ere. 21K lasterketako izen ematea apirilaren 4tik 24ra bitartean egongo da zabalik dortsalak bukatu arte Aurten ere antolakuntzak emakumeen presentzia bermatzeko ahalegin berezia egingo du.


Flam Nahi Myrdal, Norvegian: A Beautiful Summer Gelditu | Save A Train\nHasiera > Tren Bidaiarako Aholkuak > Flam Nahi Myrdal, Norvegian: A Beautiful Summer Gelditu\nIrakurketa Ordua: 3 minutu(Azken aldaketa On: 04/02/2020)\nThe Flam tren Flam lerro Myrdal den esaten da ederrena bat izan nahi tren bidaiak munduan eta uler dezakegu zergatik. Bidaia ordubetez soilik hartzen baina paisaia benetan arnasa hartzea da. Ez galdu esperientzia hau Norvegia bisitatzen. orduko bidaia batean, trena bidaiariak hartzen Sognefjord Flam in the itsas mailan aurrera, the Myrdal mendiko geltokia zein da 867 itsas mailatik metro. Hau da steepest standard-zabalera trenbide munduko lerro bat. trenbidea hartu 20 urte bete. The bihurrituz tunelak eta ateratzen mendia ausarta gehien eta ingeniaritza kualifikatua off ikuskizunaren Norvegiako trenbide historia inoiz ikusi ibiltzen diren. Myrdal to Flam, Norvegian: A Beautiful Summer Stop benetan bizitza baten bidaia bat.\nFlam Trenbide zaldiz\ntrena hartu Flam batetik Myrdal ra eramango zaitu bidez 20 tunelak, 18 horietatik eskuz eraiki ziren, eta hainbat herrietan gelditzeko bere bidea snakes up gisa Flam bailaran. Trena ematen bidaiari panoramika baina saiatu eta lortu eserlekua hurrengo leiho bat izateko ikuspegi onena eta horietan ireki ahal Uda aparteko esperientzia berezi batentzat. Myrdal geltokia handiko mendi gainean dago eta itxaron gela bat besterik ez ditu, txartela mahaian, eta kafetegi txiki. trena ibiltzeko dezakezu gora eta mendian behera.\nMyrdal to Flam Summer in\nUdako perfektua denbora trena hartu Flam batetik Myrdal da. Eguraldi beroago dago eta dena berdea! Think mendiak eta gardenak gogor urik landaretza eder eta loreak Bloom osoa batera. Badira ere bidezidor bai eta Flam eta Myrdal ra. Horrek esan nahi du trena harrapatzeko dezakezu Myrdal eta ondoren hike back behera eta eguzkia gozatzeko.\nEz dago gauza bat da Norvegia bisitatzen denean egin behar duzu, Flam batetik tren trena Myrdal da. eder bat udako geldialdia da. Trena urte osoan, gehienez exekutatzen 10 eguneko irteerak Summer in. Erosketa txartelak lokalean Norvegia edozein tripulatutako tren geltokian edo NSB dei zentro deituta. Une honetan ez dira eskuragarri online. Ziurtatu zure sarrerak tren horretarako bezain laster iritsiko duzun bezala Norvegian berriz saihesteko lortzeko eta bizitza baten esperientzia!\nEskaintzen ari gara Europako tren txartelak, gure Save A Train web joan eta ride gozatzeko.\nEz gure blog post txertatzeko zure gune kalera nahi dituzu, ondoren, egin klik hemen: https://embed.ly/code?url=https://www.saveatrain.com/blog/flam-to-myrdal-norway/- (Joan behera Embed Code ikusteko)\n#Flam #Myrdal #uda travelnorway


Gaur8-n (Gara) argitaratuta\n(CASTELLANO) (Rebelión) (English )\nErlinen aldeko kanpainaren prentsaurrekoa (gazteleraz):\nSuedia, tradizio multikultural oso sakoneko herrialdea ez izan arren, errefuxiatu eta etorkin askoren helmuga izan da, haren jarrera aurrerakoiak lagunduta. Baina kanpotik begiratuta izan daitekeen irudi horretatik urrun, arrazismoa uste baino normalizatuago dago. Afrofobia eta eskuina, biak doaz gorantz Suedian.\nSuediar batek nire hiriko taldean jokatzen du, Alexander Isakek. Suediako selekzioan ere jokatzen du, baina ez ditu eskandinaviar estereotipoak betetzen: haren gurasoak Eritreatik erbesteratu ziren. Mundu osoan ezaguna den Suediako futbolaririk ospetsuenak ere ez du prototipoa betetzen: Zlatan Ibrahimovic. Haren aita eta ama Jugoslavia zaharrekoak dira. Suediak ez zuen herrialde inperialisten tradizio multikulturala, baina bere jarrera aurrerakoia tarteko, errefuxiatu eta etorkin askoren helmuga bihurtu zuen. Emaitzak, horrenbestez, futbolean hautematen dira gaur egun.\nNolanahi ere, mugak zeharkatu dituzten kontrako gertaerak ere ezagutu ditugu, Tess Asplundena kasurako. Asplund, 2016an, bera bakarrik, ukabila altxatuta zuela, Erresistentzia Nordikoaren Mugimenduaren (NRM) martxa bat oztopatzera ausartu zen emakume beltza da. NRM Suedian aski hedatuta dagoen talde faxista dugu. Bere argazkia birala bihurtu zen. Asplundek berak elkarrizketa batean adierazi zuenez, arrazakeria normalizatu egin da Suedian. Urte horretan, NBEk kezka adierazi zuen Suediako gizartean bereziki afrofobiaren gorakada gertatu zelako, diskriminazioaren eta indarkeriazko ekintzen bidez adierazten zena. NRM izaera arrazistako indarkeria bultzatzeagatik da ezaguna, eta bere burua nazionalista eta antisemitatzat aitortzen du. Urte berean, hilabete batzuk lehenago, urtarrileko osoko bilkuran, Suediako Gobernuak 80.000 asilo eskaera errefusatu zituen, jasotako eskaeren erdiak. Urtebete lehenago, 2015ean, Suediako Gobernuak Siriako herritarrentzako eskubide automatikoa ezabatu zuen, eta hiru urtera murriztu.\nSuediako eskuinak 2010ean egin zuen gora, Suediako Demokratak alderdiak hain zuzen, NRM baino moderatuagoa baina kontserbadorea eta etorkinen aurkakoa. 2002ra arte botoen %2 baino gutxiago zituen, baina urte horretan, 2010ean, %6ra iritsi zen, eta hogei eserleku lortu. 2014an, alderdiak botoen %10 jaso zituen. Gaur egun, Suediako erakundeak bi bloketan banatzen dira: egungo gobernua (sozialdemokratak eta berdeak) eta kontserbadorea, baina bietako batek ere ez du gehiengoa.\nMejia-Andino versus Suedia\nEstrasburgoko Giza Eskubideen Europako Auzitegian orain aztertuko den kasu berri eta lotsagarri batek zalantzan jartzen du Suediak etorkinekiko eta behartsuekiko duen ustezko tolerantzia hori.\nErlin Mejia-Andino hondurastarrak Suediaren aurka jarritako helegitearen kasua da (49738/20), Suediako Gobernuak ukatutako asilo eskaera baten harira. Lotsagarria da, Erlin Mejia-Andinok asilo politikoa eskatzeko dituen arrazoi legitimoak aski ezagunak direlako, aurkeztutako ebidentziengatik, baina baita dagoen informazio zabalagatik, edozeinentzat eskuragarri dagoena. Aurkeztutako frogek kasua eztabaidaezina egiten dute eta, halaber, ezaguna da guztiz Hondurasen ekintzaileen aurkako jazarpen eta indarkeria egoera.\nErlin Mejiak 2009ko estatu kolpetik eratutako gobernuaren aurkako “Oposición Indignada” deituriko mugimenduan parte hartu zuen. Mugimendu horrek, besteak beste, presidentearen dimisioa eta inpunitatearen aurkako nazioarteko batzorde bat eskatzen zituen. Zuzien martxan eta beste zenbait protestatan ere parte hartu zuen, eta horregatik guztiagatik proiekzio publikoa lortu zuen. Era berean, kargu publikoen salerosketa sareen aurkako salaketak egin zituen. Aski ezagunak dira estatu kolpeaz geroztik Hondurasen gertatzen diren giza eskubideen urraketak erregimenaren aurkako ekintzaile eta oposiziogileen aurka; ezagunena, Berta Caceresen hilketa. 2017an soilik, hauteskunde orokorretako ustezko iruzurraren ostean sortutako krisi politikoan, 38 pertsona erail zituzten. Testuinguru horretan, Erlinen aurkako mehatxuek garrantzi handiagoa hartu zuten, batez ere 2016ko urriaren 4an bere arreba bahitu zutelako –bi egun geroago aurkitu zuten–. Bahiketa hori abisutzat hartzen du Erlinek, pertsonen salerosketa sarea, ustelkeria eta krimen antolatua salatzeagatik eta gobernu kolpistaren aurkako aktibismoarengatik.\nIldo horretan, Erlinek gogora ekarri du Juan Orlando Hernandezen gobernuak krimen antolatuarekin duen lotura. Izan ere, narkotrafikoan parte hartzeagatik seinalatua izateaz gain, haren anaia bera, Tony Hernandez diputatu ohia, AEBetako kartzela batean dago, narkotrafikoa egotzita. Militarrak, poliziak, GKEak eta Hondurasko presidentea bera ere salatu ditu Erlinek.\n2017tik, Erlin Mejia Suedian bizi da. Jazarpenaren ondorioz, asiloa eskatu zuen, eta hiru aldiz ukatu diote 2019ko abendutik, azkenekoz 2020ko ekainean. Orain, Suediako migrazio zerbitzuek abenduaren 24rako ezarri dute deportazio prozedura hasteko epea. Baina auzia Estrasburgoko Giza Eskubideen Europako Auzitegira eraman da; izan ere, Suediako Gobernua kontraesanean dago Europako politikaren oinarrizko printzipioetako batekin: iritzi politikoengatik arriskuan dauden pertsonei asiloa ematea (Giza Eskubideen Adierazpen Unibertsalaren 14. artikulua). Bidalitako dokumentuak entregatzeko epea amaitu da, eta, beraz, Europako prozesua ebatzi arte Suediako Gobernuak ezin izango du Erlin Mejiaren aurkako neurririk hartu, Suediako legedia Europakoaren mende baitago. Hala, Gabriel Campos abokatuak hedabide honi adierazi dionez, Suediako erabakiak berak legea urratu du, bere defendatuari kalte egin diolako haren bizi proiektuan, «eta eskubide hori jasota dago Giza Eskubideen adierazpeneko hitzaurrean». Hala, abokatuaren ustez, helburua ez da soilik Erlinek Suedian jarraitzeko ahalmena eskuratzea, baizik eta eragindako kaltea konpontzea ere.\nGabriel Campos abokatuak salatu duenez, «Erlin Mejiaren eta bere familiaren oinarrizko eskubideen urraketa zentzugabea izan da. Estrasburgoko Auzitegiak nire ordezkatuaren giza eskubideak babestu eta bermatu behar ditu giza eskubideen arloko nazioarteko zuzenbidearen esparruan».\nErlin Mejiak berriro ere azken muturreraino joateko asmoa du, ez soilik bere eskubideak betetzea lortzeko, baizik eta bere kasuak Suediako eta Europako migrazio politikan ezar dezakeen aurrekariagatik. «Suediako gizarteari eskerrak ematen dizkiot, baina, aldi berean, nire bizitzeko eskubidea bortxatua izan dela sentitzen dut», adierazi du Mejiak. Izan ere, haren aurkako deportazio eskaerek ziurgabetasuna eta ezegonkortasuna eragin dizkiote, eta horrek nabarmen eragin dio pertsonalki: urduritasuna eta antsietate handia sorrarazi dizkio eta epe luzeko proiektuetan jardutea zaildu.\nAipatutakoei beste alderdi bat gehitu behar zaie: Erlinen desgaitasun fisikoko egoera, izan ere, haren hezur masak okerrera egin du. Egia da, halaber, Suedian jaso duen tratamenduaren ondorioz, egoera hobetzea lortu duela. Nolanahi ere, harekin izandako hartu-emana dela-eta ondorioztatu dugu, muga fisiko horietaz gain, Erlinek oso garatua duela bere adimena, bai eta bere bihotza eta beste batzuk antzeko egoeretatik pasa ez daitezen ukabila altxatzeko ahalmena ere. Erlin Mejiak uste du erronka berria ere gaindituko duela eta Suediako Gobernua eta harekin batera Europar Batasuna agerian geratuko direla bidegabe eta arrazista gisa.\nSuedian gertatzen ari den arrazakeriaren hazkundeari, azken egunetako gertaerak gehitu behar zaizkio. Arrazakeria krisialdian loratzen da, bai krisialdi ekonomikoan, bai gizarte krisialdian eta bai balioen krisialdian. Etorkin gehiago edo gutxiago egotea ez da jatorrizko arrazoia, nahiz eta horiek, gainerako gutxiengoak bezala, normalean aitzakia eta jomuga gisa erabiltzen diren, eta eskuinak betidanik erabili izan duen formula bat da. Krisialdi horien benetako kausak estaltzeko erabiltzen dira etorkinak, hala nola gutxi batzuk aberastea eta inbertsio kaltegarriak, dirua xahutzea armadetan, polizietan eta abar. Alexander Burlin migrazio aditu suediarraren arabera, azken urteotan Suediak «ongizatearen erreforma neoliberalak eta drogen aurkako gerra» jasan ditu. «Horrek guztiak higatu egin ditu Suedia luzaroan hain desberdin egin duten berdintasunezko politikak».\nHala, Black Lives Matter mugimenduak Ameriketako Estatu Batuetan egin berri dituen protestek Suedia osoan izan dute erreplika, baina ez elkartasun ekintza huts gisa, tokiko arrazakeriaren aurkako salaketa gisa baizik. Burlinek azaldu duenez, AEBetako ondarea den «nagusitasun zuria eta neoliberalismoa» zalantzan jarri duten protesta horietan ere parte hartu du Suediak. Gutxik dakiten zerbait da Suediak ere esklaboen merkataritzan parte hartu zuela, zehazkiago Ameriketan izan zuen lurralde bakarretik, Saint Barthelemy uharte ñimiñotik, eta, era berean, esklabotza ezabatu zuen Europako azken herrialdeetako bat izan zela.\nSupremazismoaren pentsalarietako bat Carl Lineo biologo ezaguna izan zen. Ekologiaren, taxonomia biologiko modernoaren eta nomenklatura binomialaren alorrean egindako ekarpenak ez ezik, XVIII. mendean, dena sailkatzeko obsesioak bultzatuta, giza espeziea arrazen arabera zatitzera jo zuen, arrazismo zientifikotzat ezagutzen dena sustatuz. Era berean, Suediako Arraza Biologiako Estatu Institutua arraza eugenesiari buruzko nazioarteko “ikerketan” nabarmendu zen 1930eko hamarkadara arte. Burlinen esanetan, «Suediako arrazakeria estrukturalak herrialdeko politika eta erakundeak blaitzen jarraitzen du gaur egun».\nArrazakeria hori gorroto delituetan sumatzen da, baina bai eta hainbat eratako diskriminazioetan ere. Eta diskriminazio horien artean sar dezakegu baldintzak betetzen dituzten pertsonei asilo eskaerak baztertzea. Izan ere, pertsona horiei, berriro arrisku egoeran jartzeaz gain, beste kalte gehigarri batzuk ezartzen zaizkie.


JESUS ESTOMBA, Gehituko psikologoa: “Norberaren askatasuna amaitzen da, ondokoarena hasten den puntuan” | Irunero\n2017(e)ko ekainak 6Irunero Erantzun\nMOE Munduko Osasun Erakundeak buruko gaitzen zerrendatik ezabatu zuen homosexualitatea, 1990eko maiatzaren 17an. Hogeita zazpi urte beranduago, hitzaldia eskaini du Jesus Estomba psikologoak Irunen. Gehitu Euskal Herriko Gay, Lesbiana, Transexual eta Bisexualen elkarteko kidea da, eta Eusko Jaurlaritzaren Berdindu sexu eta genero aniztasunari buruzko informazio zerbitzuko arduraduna. LGTBfobiaren Kontrako Nazioarteko Egunaren harira, sexu eta genero aniztasunaren inguruan aritu da Palmera Montero gizarte zentroan.\nHasteko, sexuari eta generoari buruzko kontakizun hegemoniko tradizionalaren azalpena egin du Jesus Estombak, umore kutsu batekin: “Garai batean, orakulu moduko batek, gizakion inguruko iragarpen zehatzak egiten zituen”. Orakulu horren arabera, haur jaioberriak zakila baldin bazuen, mutil sentituko zen, hiru urteren buruan. Beranduago, garuneko ezker hemisferioa garatuko zuen: funtzio kognitiboak, lengoaiarekin, logikarekin, matematikarekin etab. lotura dutenak. Autoritatea eta lehiakortasuna nortasun ezaugarri izango zituen, eta batzuetan oldarkor eta zakar samar jokatuko zuen. “Erantzukizun handiko postuak edukiko zituen: agintaritzak, kargu publikoak etab.”, argitu du Estombak. Desira sexuala pizten zitzaionean, emakumeek erakarriko zuten. Emakume batekin ezkonduko zen, eta seme-alabak edukiko zituen.\nAluarekin jaiotzen zen haurra, neska sentituko zen, eta burmuineko eskuin hemisferioa garatuko zuen: afektua, sentiberatasuna, emozioak enpatia. Lan sozialak egingo zituela azaldu du Jesus Estombak: “Erizain, zaintzaile, gizarte hezitzaile…”. Gizonezko batekin ezkondu, eta ama izango zen. Erraz eta arin egiten zituen baieztapenak orakuluak. Baina oso maiz huts egiten zuen. Baldintza horiek betetzen ez zituen jendeak, jazarpena jasan behar izan du historian zehar. “Oso zaila da LGTBfobiaren 2.000 urteko historia bost minutuan laburtzea”, aitortu du Jesus Estombak. Azaldu du erlijioa izan dela, mendetan zehar, jazarpen horren gidaria: “Infernura kondenatu zituzten”.\nErlijioaren lekukoa, legediak hartu zuen. Oso urrun joan gabe, diktadura frankistaren garaian, kartzela zigorra ezarri zieten homosexualei, Ley de vagos y maleantes eta Ley de peligrosidad social legeekin. “Gizartearentzako arriskutsuak ziren. Bikote heterosexualak desagertuz gero, gizateria amaitu zitekeen”, argitu du, ironiaz, Estombak. 1978an utzi zioten lege haiek aplikatzeari. Alabaina, zientziak jarraipena eman zion homofobiari, 1990ra arte MOEren buruko gaitzen zerrendan egon baitzen. “Ordurako, emakume homosexualek ere haien aldarrikapenei ekin zieten. Baina ez zitzaien arretarik eskaini”, azpimarratu du psikologoak: “Beti joan izan dira atzetik. Gaur egun ere pentsa, zenbat lesbiana daude esfera publikoan?”\nJakina, Estombaren orakuluaren gainerako aurreikuspenek ere huts egiten dute, baina oraindik ez dute homosexualitatearen onarpen maila berdina lortu. Transexualitatea, adibidez, MOEren gaixotasunen zerrendan dago, oraindik. Beste errealitate batzuek, are erritmo motelagoa daramate. Intersexualitatea, sexu organoen anbiguotasuna, adibide egokia da.\n“Errealitatea moldatzen saiatu gara, marko teorikora egokitzeko. Basakeria da hori”\nOrakuluaren teoria apurtu du errealitateak\nMarko teorikoak eduki izan ditu beti gizakiak, bere inguruko errealitatea azaldu ahal izateko. Errealitatea bestelakoa dela konturatu denean, ordea, marko teoriko horiek moldatu izan ditu. Sexu aniztasunari dagokionez, berriz, kontrakoa egin izan dela uste du Jesus Estombak: “Errealitatea moldatzen saiatu gara, marko teorikora egokitzeko. Basakeria da hori, eta kostu sozial ikaragarria izan du”. Giza sexualitatea askoz aberatsagoa da, elementu biologikoak, psikologikoak eta kulturalak barne hartzen ditu, besteak beste. Era konplexu batean artikulatzen dira gainera. “Su txikian egosten dira. Sexologoek sexuazio prozesu deitzen diote horri”. Bilakaera izaten du giza sexualitateak, eta erabat moldagarria da. “Ezin zaio mugarik jarri, basakeriarik egingo ez bada”, aipatu du Jesus Estombak: “Lerro gorri bakar bat dago, gainditu ezin dena: askatasuna. Norberaren askatasuna amaitzen da, ondokoarena hasten den puntuan”.\n“Fakturen zerrenda luzea da oraindik”\nAzken hamarkadetan aurrera pausoak eman izan direla agerikoa da. Asko da, ordea, egiteke dagoena: “Fakturen zerrenda luzea da oraindik”. Hasteko, LGTBfobiaren bilakaerak ez du erritmo berdina eraman mundu osoan, ezta gutxiago ere. Gaur egun, 73 herrialdetan, homosexualentzako kartzela zigorra indarrean dago oraindik, eta 11tan, heriotza zigorra. Gurean, aurrerapenak handiak izan dira legediari, hezkuntzari eta protokoloei dagokienez. Gurutzetako ospitalean genero unitatea dago 2011z geroztik, eta transexualitatearekin lotutako protokoloa du Osakidetzak. Gaiarekin lotutako legea indarrean sartu zen, gainera, 2012an. Azken aldian komunikabideetan izan duen oihartzunaren ondorioz, gainera, transexualitatearen ezagutzak eta pertzepzio sozialak hobera egin du.\nGaur egun, LGBTfobia, kasu askotan, ikusezina dela uste du Jesus Estombak. Oso barneratuta ditugun ekintzetan eta pentsamenduetan agertzen da: “Nik neuk, lagun batzuek guraso izango direla esaten didatenean, galdetzen diet: mutila edo neska izango da?”. Haur hori jaiotzen denean ere, sexu eta genero identitatea baldintzatzen saiatuko diren elementu ugari edukiko ditu inguruan: arropak, jostailuak etab. Haziz doan heinean, ezer inposatzetik urrun, haurrari espresatzen uztea eta haren adierazpenak entzutea gomendatu du Estombak: “Ondorio argi bat edukitzerakoan esku hartu daiteke, baina ez lehenago. Eta mesedez, haurra, fisikoki ez ukitu txikitan”. Nolanahi ere, ezin zabalagoa den errealitate bati hesiak ezartzerik ez dago.


Bestondoa — dantzan.eus\nHemen zaude: Hasiera › Komunitatea › Duguna - Iruñeko dantzariak › Bestondoa\nEguraldiak atzoko eguna izorratu zigun neurri batean. Prozesiorik ez zen izan (San Zernin-en irudiak ez zuen kaleko freskura pairatu behar izan) eta udaletxetik San Saturnino elizara dauden 75 metroak baino ez genituen egin. Gerorako prestaturik genuen dantza saioa ere bertan behera utzi behar izan genuen.\nGipuzkoako Ezpatadantza ikusgarria egin behar genuen mutilok eta Neskatxena neskek. Azkenean, asteetako lana erakusterik ez.\nEskerrak eman nahi dizkiet atzokoa prestatzen lagundu diguten guztiei. Donostiako Argia dantza taldeari ezpatak uzteagatik, eta Eibarko Kezka Dantza Taldeari gonak uzteagatik. Bereziki Oierri eta Aneri guztia horrenbeste errazteagatik. Horrela gustu ematen du.\nArgazki gehiago biltzen ditudan neurrian jarriko dizkizuet hemen.


Khaled - Wikipedia, entziklopedia askea.\nMarklar2007 (eztabaida | ekarpenak)(r)en berrikusketa, ordua: 20:17, 30 iraila 2016\nKhaled, bere jaioterri Oranen abesten, 2011n.\nKhaled Hadj Ibrahim —arabieraz: خالد حاج إبراهيم— (Oran, Aljeria, 1960ko otsailaren 29a) egile abeslaria da. Idolotzat dute bere jaioterrian, baina zenbait urtez ezin izan zuen han abestu, Islamaren Salbaziorako Fronteak mehatxupean izan zuelako bere kanten letrengatik. Arabiar musika egiten du gehienbat, baina jatorri desberdineko erritmoekin uztartuta. Raï izenez (bere ama hizkuntzan, «iritzia») ezagutzen den musikaren sortzailea da. Orango tradizioan emakumeek kantatzen duten musikan errotuta dago estilo hori. Lan aipagarrienen artean ditu: Le Camel, Hada Raykoum Khaled, (1992), N'ssi n'ssi (1993) eta Sahra (1996).\nWikimedia Commonsen badira fitxategi gehiago, gai hau dutenak: Khaled


Bentley Map, Be Together-en nire itxaropena - Geofumadas\nBe Together-era joateko gonbidapena jaso dut, itxaropen interesgarriak esaten dituen gertaera bat dela eta, krisialdi ekonomikoa ezartzen dela eta aukera berriak berreskuratu behar direla dirudi.\nKrisi globalarekin, iaz Bentley-k abian jarri zuen online mintegiak eta azkenean utzi Inspired. Ez zen ideia txarra, baina praktikan erakusketariarekin kontaktuan galtzen bazara, amaieran begiratu eta bere narrazioan aipatu ez ditugun gai espezifikoak galdetu. Gogoan izan urteko ekitaldiak ez direla soilik albisteak erakusteko, baizik eta marka baten hazkundea sustatzea. Informazio Geografikoko sistemen kasuan, lineako programa erosteko ez da funtzionatzen, izan ere, enpresak konfiantza eta praktikotasun maila jakin batzuekin identifikatu behar dituelako ezartzen, prestatzen eta laguntzen du. Konektagarritasun garai hauetan, gertakizunetan sortutako harremanak, blogetan berrikusitako iritziak eta ezagunak diren komunitateen edo sare sozialen bidez lortutako harremanak badirudi funtzionatzen duela.\nLineako mintegiak daude, edonoiz ikusgai egon daitezkeenak, baina praktikan, gertaera batean parte hartzen dugunok itxaropenak, zalantzak eta nahasketak egiten ditugula ziur gaude, gertaeraren lau egunetan aterako gara. . Eta, esperientziari antzeman zaienari erantzun ahal izateko, Be Together da komunitateko erabiltzaileek eskatu zutena:\nProduktu gidaliburu interaktiboak\nJardunaldiak eta zuzeneko manifestazioak\nMahai ingurua eta foro tematikoak\nGuztia, iaz ezin zen egin, aurpegiak ikustea.\nESRI, Manifold eta Bantley Mapekin erlazionatutako proiektuetan parte hartzerakoan, konponbide espero dudan galdera oso zehatz bat daukat. Elkarreragingarritasunari buruzko oinarrizkoak, wfs eta arrazoiak zergatik ez da niretzat lanean, baina nire arreta azpimarratu behar da:\nMicrostation-eko erabiltzaile bat naiz, oso pozik SE bertsioarekin, Geografiak eta GeoWeb Argitalpenaren biskosak ulertu nituen. Nola kostatuko litzaizuke hainbeste Bentley Maparen prozesuaren fluxua ulertzeko?\nBeste batzuetan, nire elkarrizketak Geospatialeko Merkatuarekin izan du, kasu honetan elkarrizketa soil baten bidez teknikoki interesa dut.\n-Begira, hau da nire proiektua, ez dut GeoWeb Argitaratzailea edo Proiektu Wise erabiltzea nahi, PowerMap bakarrik:\nScratch nahi dut, eskema xfm bat sortzeko, hiru kategoria hauei: Katastroa, Ordenatzea, Kartografia\n-Karta katastralean Parke izeneko geruza bat sortu nahi dut\n-Bi atributuak gehitu nahi ditut: Katastroko gakoa, zerga egoitza, eremua eta argazkia\n-Noiz, maskara oinarritutako gakoa egin nahi dut, domeinu boolearrean oinarritutako zerga-egoera, kalkulu dinamikoan oinarritutako eremua, hiperesteka baten gainean dagoen argazkia.\n- Kate katastrala datuen biltegian gordetzeko panel bat sortuko duen eragiketa bat sortu nahi dut, eta editatu ere egin. Sarbide taula batera ere egin ezazu, katastroko gakoarekin bat datozenak.\n-Horrez, Cadastro izeneko erabiltzaile bat sortu nahi dut, komando-kudeatzailearen zuhaitzaren ezaugarriak eta begirada hartzen dituena.\nSaiatu naiz baina hutsetik ikusi nahi dut, ez dago trazatuan lan egiten duen fluxu horretan zerbait, bigarrena bai, eta, kasu batzuetan, hirugarren bat okupatzen du. Agian zentzugabea da, baina ulertzen badut, zoriontsu izango naiz eta adibidean oinarrituta bukatuko dut.\nOndoren, hurrengo galderara joango naiz:\nZergatik ez dago horrelako tutorerik, jende arruntek ikusten baitute Bentley Mapa ez dela eguzkiaren beste aldean?\nHori gertatzen den kasuetan, blogean erantzunak ekartzea espero dut, zigor berberak dituztenek edo softwarearen mota honetako itxaropenak dituztenei.\nMaiatzaren 17 20-ra 2010-ra\nHemen jarrai dezakezu Facebook-en\naurreko Post«Aurreko Bentley mapa Ezin zailagoa izango da?\nNext Post Akatsa kurtsorea, Bentley V8iHurrengo »


GJH eta ESS erakusketa – Page 2 – REAS Navarra-Nafarroa\n6. GJH – Uraren eskuragarritasuna eta kudeaketa jasangarria nahiz guztiontzako saneamendua bermatzea.\nBai klima-aldaketa, bai natur ondasunen nahiz biodibertsitatearen agortzea gizakiak egun dituen erronkarik handienetakoak dira. Premiazkoa da tokikotik gizarte osoarentzako trantsizio bidezko eta demokratiko baterantz jotzea eta, era berean, premiazkoa da egungo natur ondasunak hobeki eta eraginkortasun handiagoz birbanatzea. Ura oinarrizko ondasuna da gizakiaren biziraupenerako eta duintasunerako eta, erakunde publiko orok Read more…\n5. GJH – Genero-berdintasuna lortzea eta emakume nahiz neska guztiak ahalduntzea.\nEkonomia Solidarioak bere egiten ditu Ekonomia Feministaren oinarriak, ekitate sozialarekin duen konpromisoaren bidez. Ekonomiaren xede sozial nagusiak bizitza sostengatu eta ugaltzea izan behar baitu ingurunearekin harmonian. Izan ere, bizitzaren zainketa eta erreprodukzio lanak txertatu behar dira. Horrela, Ekonomia Feministaren diagnosiekin nahiz proposamenekin bat eginez, jendearen bizitza eta planeta erdigunean jartzea Read more…\n4. GJH – Guztiontzako kalitatezko hezkuntza inklusiboa nahiz bidezkoa bermatzea eta etengabeko ikaskuntzarako aukerak bultzatzea.\n3. GJH – Guztiontzat eta adin guztietan bizimodu osasungarria bermatzea eta ongizatea sustatzea.\nKontu handiz begiratu behar da beti Estatuak osasun arreta emateari dagokion arduran izan daitekeen murrizketa oro eta, gainera, Ekonomia Solidarioaren ekimenak ez dira hauteman behar estatuko osasun zerbitzuaren ordezko gisa. Hala ere, ESko erakundeak posizio onean daude osasun zerbitzuak osagarritasunez emateko, zerbitzatzen dituzten komunitateengandik eta beren kideengandik hurbil daudelako. Airearen Read more…\n2. GJH – Gosea amaitzea, elikagai-segurtasuna eta elikadura hobea lortzea, eta nekazaritza jasangarria bultzatzea\nEkonomia Solidarioak agroekologiako printzipioak eta jarduerak sustatzen ditu esplizituki, hau da, dela Bidezko Merkataritza, dela lurrak berreskuratzea, betiere biodibertsitatea errespetatu eta sustatzeko printzipioekin bat, berezko landa-inguruneen suspertzearen garrantzia azpimarratuta. Nekazari txikiak maiz daude kooperatiba motaren batean antolaturik eta maiz ere ari dira agroekologian; beraz, gero eta eragile garrantzitsuagoak dira elikadura-sistemetan. Read more…\nGJH 1- Porebeziari amaiera eman mundu osoan eta forma guztietan\nEkonomia Solidarioak ez du pobrezia berez desagerrarazten, baina egitura komunitarioak sendotzen ditu, erresilienteak eta integratzaileak izan daitezen; halaber, aukera handiagoa eskaintzen du enpleguan sartzeko (laneratu eta gizarteratzeko enpresak) eta enplegu egonkorragoak eskuratzeko, bideratuak bai jendearen ongizatera, bai soberakinak komunitateetan beretan berriz inbertitzera. Ingurunearekiko lotura hori aldaketa politikoetarako erreklamazio-iturria da, Giza Read more…